text:
GALAMUKANI! MAY 2014
Kodi Mungatani Ngati Mukuvutika Maganizo?
Nthawi zina kuda nkhawa n’kwabwino kungoti zimatengera zimene mumachita mukamada nkhawa.
Zochitika Padzikoli
Nkhani zake ndi monga: dera limene kukumapezeka mitundu yoposa 100 ya nyama ndi zomera chaka chilichonse, maola oyenera kuti ana azionera TV ndi zimene anthu akuchita popanga magetsi osawononga zachilengedwe komanso zimene zikuwalepheretsa kuti akwaniritse cholingachi.
Kodi Mungatani Ngati Mukuvutika Maganizo?
Malangizo a m’Baibulo angakuthandizeni kuthana ndi kuvutika maganizo komwe nthawi zambiri kumayamba ndi zinthu 4.
Phunzitsani Ana Anu Kuti Azigwiritsa Ntchito Intaneti Moyenera
Kodi mungatani kuti musamangoikira mwana wanu malamulo koma muzimuphunzitsa kuti azitha kusankha zinthu mwanzeru?
Yemwe Anali Dokotala wa Opaleshoni Akufotokoza za Chikhulupiriro Chake
Kwa zaka zambiri, Dr. Guillermo Perez ankakhulupirira kuti zamoyo zinakhalako zokha, koma tsopano amakhulupirira kuti anthufe tinalengedwa ndi Mulungu. Kodi n’chiyani chinachititsa kuti ayambe kukhulupirira zimenezi?
Ntchito Yofufuza Anthu Amene Ankawaganizira kuti ndi Mfiti ku Ulaya
Zinthu zoopsa zimene zinachitika pa nthawi ina zinalimbikitsidwa ndi “buku loipa kwambiri . . . , komanso limene linachititsa kuti anthu ambiri azunzidwe.”
Kusinkhasinkha
Sikuti kusinkhasinkha kulikonse n’kothandiza.
Nzeru Ikufuula—Kodi Inuyo Mukuimva?
Nzeru yeniyeni idzathetsa mavuto onse a anthu.
Zina zimene zili pawebusaiti
Kodi Ndine Munthu Wodalirika?
Achinyamata ena amapatsidwa ufulu wambiri poyerekezera ndi anzawo ena. Kodi n’chiyani chimachititsa kuti pakhale kusiyana kotereku?
Kodi Mwafika Poti N’kukhala ndi Chibwenzi?
Onani mafunso 4 amene angakuthandizeni kudziwa ngati mwafika poti n’kukhala ndi chibwenzi.
Kodi Makolo Anu Akufuna Kuthetsa Banja Lawo?
Kodi mungatani kuti musamangokhala wokhumudwa kapena wokwiya?
Mose Anakulira ku Iguputo
N’chifukwa chiyani amayi a Mose anabisa mwana wawoyu m’mbali mwa mtsinje wa Nailo? Werengani nkhaniyi kuti mudziwe zambiri zokhudza Mose, makolo ndi achibale ake, komanso mwana wamkazi wa Farao.


c: text/html

text:
N’chifukwa Chiyani Tiyenera Kupemphera M’dzina la Yesu?
Yankho la m’Baibulo
Mulungu anakonza zoti ngati tikufuna kuti iye amve mapemphero athu, tizipemphera m’dzina la Yesu basi. Yesu anati: “
Ine ndine njira, choonadi ndi moyo. Palibe amene amafika kwa Atate osadzera mwa ine.” (Yohane 14:6) Iye anauzanso atumwi ake okhulupirika kuti: “
Ndithudi ndikukuuzani, Ngati mupempha chilichonse kwa Atate m’dzina langa adzakupatsani.”—Yohane 16:23.
Zifukwa zina zopempherera m’dzina la Yesu
Timasonyeza kuti timalemekeza Yesu ndiponso Atate wake Yehova Mulungu.—Afilipi 2:9-11.
Timasonyeza kuti timayamikira Mulungu chifukwa chakuti anatumiza Yesu kudzatifera kuti tipulumutsidwe.—Mateyu 20:28; Machitidwe 4:12.
Timasonyeza kuti tikudziwa zoti Yesu ndi mkhalapakati wa ife ndi Mulungu.—Aheberi 7:25.
Timasonyeza kuti tikulemekeza udindo wa Yesu monga Mkulu wa Ansembe amene angatithandize kuti tikhalenso paubwenzi wabwino ndi Mulungu.—Aheberi 4:14-16.

robotstxt: allowed

filter: keep


text:
ZIMENE ACHINYAMATA AMADZIFUNSA
Kodi Ndingatani Kuti Ndikambirane ndi Makolo Anga pa Nkhani ya Malamulo Amene Anandiikira?
Zimene mukufunika: Kudziwa zoyenera kunena, mmene mungazilankhulire komanso nthawi yabwino yozilankhulira
Zimenezi ndi zofunika kwambiri chifukwa
zimathandiza kuti anthu akumvetseni.
zimakuthandizani kuti mumvetse chifukwa chake akukukanizani zimene mukufuna.
Ndipotu ngati mukufuna kuti makolo anu azikuchitirani zinthu monga munthu wamkulu, mufunika kudziwa njira zabwino zolankhulira. Kodi mungatani kuti zimenezi zitheke?
Phunzirani kudziletsa. Munthu amafunika kukhala wodziletsa kuti azilankhulana bwino ndi anthu.
Baibulo limanena kuti: “Wopusa amatulutsa mkwiyo wake wonse, koma wanzeru amakhala wodekha mpaka pamapeto.”
Apa mfundo ndi yakuti muzipewa kulankhula mopsa mtima, kumenyetsa zitseko, muzipewanso kunyinyirika, ngakhalenso kuyenda mopsa mtima. Koma ngati mungamasonyeze makhalidwe amenewa, makolo anu angakuwonjezereni malamulo m’malo mokuchepetserani.
Yesetsani kumvetsa zimene makolo anu akukuuzani. Mwachitsanzo: Tiyerekeze kuti makolo anu akukuletsani kupita kwinakwake kukasangalala. M’malo mokakamira kupita, mungawafunse kuti:
“Kodi mungandilole kupita ngati nditakhala limodzi ndi mnzanga uja amachita zinthu mwanzeru komanso modalirika?”
Mwina makolo anu sangalolebe kuti mupite. Koma ngati mutamvetsa chifukwa chake akukukanizani kupita, mukhoza kupeza njira yabwino yowapemphera.
Muzichita zinthu modalirika. Tiyerekezere kuti munthu wina wabwereka ndalama kubanki. Ngati atabweza ngongoleyo mokhulupirika, eni ake a bankiyo akhoza kumamukhulupirira ndipo akhoza kudzamubwereka ndalama zambiri m’tsogolo.
N’chimodzimodzinso ndi inuyo. Tinganene kuti muli ndi ngongole ndi makolo anu yomwe ndi kuwamvera. Ndiye ngati simukuwamvera, musadzadabwe akadzachepetsa kukudalirani, mwinanso kusiyiratu kukudalirani.
Koma ngati mutamachita zinthu modalirika ngakhale pa zinthu zazing’ono, makolo anu angayambe kukudalirani.


text:
Maziko A Yesu
4/8/2003
Chisitu, Africa 1996
Anthu—-—osati zomanga
Baibulo limatiphunzitsa kuti Mulungu sagona nyumba zomangidwa ndi manja anthu. Efeso 2 ndi malemba ena otere amati ndife malo okhalamo Mulungu mu Mzimu Oyera—mpingo.
Timadziwa mmene mpingo wumaonekera ndiye ngati nyumba ya Mulungu ndi anthu osati nyumba, Nanga imaoneka bwanji?
Pamene muyenda muyenda mu msewu ndiye mumaona zomangidwa ndi zipembedzo ndiye poti mpingo ndi opangidwa ndi anthu osati nyumba zomangidwa. Ndiye zimaoneka motani. Tingasiyanitse motani ndi mpingowo ona ndi osaona? Awa ndi maonokedwe a mpingo umene umamangidwa ndi anthu osati miyala.
Pamene Yesu ayenda uko ndi uko kufuna mpingo woona adzaudzidwa bwanji? Mpingo woona omangidwa ndi miala ya moyo umene Yesu anaukonda uyenera kukhala ndi zida zabwino. Ngati nyumba imangidwa ndi zida zoola ndiye kuti idzagwa. Ngati matabwa yogwilizana kumwamba ndi woola idzagwa pansi. Njerwa zofewa zosaumbidwa bwino kapena kuchokera ku zolakwika sizingathe kuthandiza, ndipo idzagwa. Mpingo woona umene umangidwa ndi Mulungu, osati manja anthu, ndi umene upangidwa ndi miala ya moyo—Akristo woona osati akufa. Njerwa kapena zidina ngati ndi nyumba ya Mulungu kuchokera kwa amai ndi abambo kuti ikhale yothekera. Siyenera kukhala miyala woipa (1 Akorinto 3-5)
Kuchokera Ang’ono mpaka Akulu Onse Sadziwa Mulungu
Uneneri wa chipangano chatsopano umati mpingo wa Mulungu umene ali kumanga (Jer 31, Aher8, Ahebri 10) ndiwo mpingo woona umene kuyambira ang’ono mpaka akulu onse adzadziwa Mulungu wamoyo.
Mu mpingo wakale umakhala membara chifukwa kuti makolo ako ndi Ayuda ndiye ngati ukhulupilira chinthu chabwino ndi kuti makolo ali kumeneko ndinso iweyo umapita kawiri kawiri ndi kumapeleka chakhumi ndiye kuti membara wa mpingo umenewo. Mu chipangano chatsopanomu mpingo wa Yesu izi sizoona ai. Uyenera kupeleka mtima wako kwa Mulungu ………… Uneneri wa chipangano chatsopano chinali mpingo umene Mulungu akumanga Jer 3, Ahebri 10) ndiye mpingo woona ndiye kuti wang’ono mpaka wamkulu ONSE adzadziwa Mulungu wa moyo. Ngati munthu sadziwa Mulungu sangathe kukhala membala wa Yesu. Udzakhala monga zomangidwa zimene zili zofewa kapena kuwola—Nyumba imene Yesu akumanga ndi nyumba yopambana ndipo Yesu adzagwilitsa ntchito zida zabwino zokha pomanga nyumba imeneyi.
Osanyengelera
Machitidwe 3 imati Yesu anali Mneneri ndipo anamanga nyumba yake (Mpingo) ndipo ali yense amene samvera iye adzachotsedwa pakati pa anthu. Izi ni zimene Yesu analankhula mu Mateyu 18 kuti ngati munthu apitirira kuda mnzake. Kuuma mtima kuzikonda ndikupitilira kumwa moyo, kukalipira mkazi kapena ana ndikuchita zakuba mu malonda awo, kunama kapena ulesi ndiye tipita kwa iwo ndikuwatandiza, mwachoncho ngati sasamala pakumvera chiphunzitso cha Yesu ndiye tiyenera kubweretsa awiri kapena atatu ena ndi kulankhura ndi munthuyo. Ngati sakumevlanso pazimene Yesu anena ndikuti sakusintha, ndiye tilankhure ndi mpingo wonse ndi kumufunsa kuti achoke.
1 Akorinto 5 limati tiyenera kuchotsa isiti kuchokera pa chakudya. Yesu anatilamulira osadya kapena kukhala pamodzi ndi munthu amene sadzasintha moyo wawo ku chiphunzisto cha Yesu. Pasakhale chigwilizano ndi iwo, ndikuti achotsedwe pakati pathu. Baibulo limatero “Yesu ndi omanga wamkulu. Iye sadzamanga ndi zofewa ndi zowola akufuna kumanga nyumba yapamwamba kuti akhalemo—imene ili yoyenera Mfumu monga iye.
Kusankha Zida Zomangira
Choncho zida zomangira mu nyumba ya Mulungu ziyenera zapamwamba, izi sizoti munthu ali yense ndi wabwino ai. Sizoti munthu ali yense ndi wabwino ai. Koma, zithandauza munthu, akonde ndi kumvera Yesu ndipo sanyosera kuthandiza kwa ena, amene afuna kuthandiza iwo kukonda ndi kumvera Yesu, afuna kuthandizika zomangila zabwino za nyumba ya Mulungu ndi pamene munthu amene safuna chithandizo iye amati, “osandiweluza ine” “samala zako amaziteteza,” “chotsa choipa m’maso mwako” zimenezo ndi zomangila zoipa, zimene Mulungu salora mnyumba yake. Yesu sadzamanga nyumba yake motelo. Iyi ndi mitengo wowola ndipo udzadulidwa pakati pa anthu. (Machitidwe 3:23, Mat 18, 1 Akorinto 5) Mu mpingo woona amene atelo saloledwa. Ngakhale atakhala ndi ndalama zochuluka, kapena amadziwa Baibulo motani angakhalenso mtsogoleri” koma ngati sabvomeleza mpingo wa Yesu mofewa ku chiphunzitso cha Yesu, ndiye sangakhale ku mbali ya mpingo woona umene uchitika mu mzimu. Ngati akana, chikondi ndi kupepsa nzeru, kuthandiza ndi kudekha mtima, ndi kuwalola kukhala pakati pa abale ndiye tikutsutsa Yesu ngakhale malamulo ake.
Yesu adzamanga ndi zida zomangira zabwino, ngati tili ndi mitima wofewa, kukonda chiphunzitso chake, kwenikweni tifuna kusintha zinthu mu moyo wathu umene ufunika kusintha, ndikubwera ndi nkhope zathu kwa iye munthawi ya zobvuta kapena kuyesedwa. Kumufuna iye ndi abale athu kuthandiza ifeyo. Ndiye kuti mwala yamoyo yokongola kumangira yomangidwa ndi nzeru.
Nyumba Yomangidwa Ndi Nzeru
Nyumba, tikutenga zomangira zonse zimene zili zoyenelera kumangira nyumba. Miyala yonse ndi matabwa onse ndi zida zonse zimene Yesu wazisankha pa nyumba yake. Tsopano zonse tiziike malo amodzi—ndiye kuti tilibe nyumba. Nyumba ya Mulungu imafunika kuposa mitengo wabwino yokha. Simungathe kugona mnyumba imene zida zake zangoikidwa pamalo amodzi sizidzakupulumutsani ku mphepo ya mkuntho, angakhale ndi zomangira zapamwamba.
Palinso njira imene tingamangire nyumba ndi zida zabwino—njira imeneYesu afuna pogwilitsa miyala ya moyo. Monga mmene achipembedzo chomwecho mpingo woona umakhalir sumangidwa ndi miyala, koma anthu, miyala ya moyo. Ndipo iyenera kuoneka ndi maonekedwe ena kuti ikhale nyumba ya bwino yoyenera kukhala Yesu.
Palinso njira ina yomangira nyumba kuti yosabvuta kukhala komanso mphepo osaigwetsa. Yesu ndi omanga wa nzeru ndipo amanga nyumba motere; Ndikuuzani maonekedwe anyumbayo chifukwa ngati sitingamange motere nyumba idzagwa pamene mphepo idzabwera ndi mmene tingamangire nyumbayo ndi zomangira zapamwamba ndithu zida zoipa ndi zosaloledwa mu nyumba imeneyi pokhapo pali kusinthika ndi kukhala zida zabwino monga Yesu afunira.
Mnyamata olemera anauzidwa kuti anali wabwino. Koma sanali ololedwa pa nthawiyo chifukwa anali ndi umbombo mu mtima mwake. Anali kudalira ndalama zake koposa Mulungu, anali wa chisoni kupeleka ndalama ndiye Yesu anati, “Sungakhale ku mbali ya Mpingo munjira yotere mpaka mutasintha moyo wanu. Simuli ololedwa kukhala miyala ya moyo mu nyumba yake, umu ndi mmene Yesu ali kumangira nyumba yake. Amationa ife ndi kutikonda ife monga adachitira ndi munthu uja komanso akatiuza kuti tisinthe. Ngati sitingasinthe, potipabe ife chikondi ndi malonjezo onse anatipatsa sadzakwanitsa kutigwiritsira ife ntchito monga mwala wa moyo. Adzatiika pambali mpaka nditafewetsa mtima yathu.
Kusendeza Pamodzi Monga Amodzi
Ndipamene miala ikhala pamodzi ndi kulumikiza ndi moyo wa tsiku mu chikondi ndi kupezana ndi kumanga ndi makonzedwe a Mulungu. Mulungu akhalidzamo
Ndipamene miala yonse ikhala pamodzi ndi mamangidwe ndi makonzedwe amene tonse tingakhale ngati kwathu. Zimenezi ndi zoona kwa Yesu. Nyumba ya Yesu imangidwa ndi mamangidwe ake ndithu osati athu. mamangidwe ake ndi oti abambo zana, Amayi, Abale ndi alongo. Makonzedwe ake ndi kuti tichitsilike. Makonzedwe ake ndi oti titengeleni zobvuta ndi kukwanilista lamulo la Kristo. makonzedwe ake ndi oti tikhale pamodzi monga iye ndi Atate ali—Amodzi monga tikaona Timu, mwaonanso David mukaona mwana mwaonanso atate. Yesu anati tidzakhala amodzi monganso iwo ali tiyenelanso kukhalanso otere osati myala yosiyanasiyana ndi kubwera pamodzi la Mulungu, koma banja lomangidwa pamodzi tsiku ndi tsiku.
Uku ndi kumanga kwa Yesu Mphepo idzabwera ndipo nyumbayi yidzaimabe. Yesu adzabwera ndi kukhala pa nyumbayi ndipo idzabweretsa iye kukondwera ichi ndi chifuniro cha Mulungu kwa anthu ake mu dziko lili lonse, ndipo tikuitanani ku zinthu izi mwa changu.
Atate Chikwi, Amayi, Abale, Alongo
Atate chikwi, Amayi, Abale, Alongo Yesu anati ngati mundimvera ine mudzakhaladi atate chikwi Amayi, Abale, Alongo osati chikwi cha okhala pafupi koma chikwi cha abale apa banja. Ichi ndi chifuniro cha Mulungu. Ichi ndi chiphunzitso cha Yesu kuti amange ndi zida zabwino. Zida zoipa sizololedwa ngati sizisintha. Nyumba ya Yesu ndi yomangidwa ndi mamangidwe ake osati athu ndipo mamangidwe ake ndi Atate chikwi Amayi, Abale, ndi Alongo mamangidwe ake ndi oti tiyenera kuwulura machimo kwa wina ndi mzake kuti tichiridziwe manangidwe ake ndi yoti titengelane zothobwitsa ndi kukwaniritsa lamulo la ambuye. Manangidwe ake ndi oti tiyenera kukhala amodzi woti ukaona Timu wawonanso Devedi. Ukaona mwana wawonanso Atate. Yesu anati tiyenera kukhala amodzi monga iwo ali ifenso tikhalenso munjira yotereyo osati miyala yosiyana imene imabwela la Mulungu koma banja lomangidwa pamodzi tsiku ndi tsiku.
Kubweretsa Chokoma Kwa Yesu
Ngati pali zosintha zina zimene zili zofunika kuchitika. Yesu anati “Ngati undikonda ine” mudzasunga malamulo anga” ndiye chonde sinthani pazimene Yesu akuitamilani. Musaope ai, Ambiri safuna kukonda chikondi ndi choonadi ndipo adzakhala okwiya ndi zinthu izi chifukwa ali ndi zinthu zobisika mu moyo wawo, njira yoona ya Mulungu imakhala yokanidwa ndi Satana, Mdani.
Ndiye limbikani, pililani ndi kudekha mu zinthu zonse izi, wonetsani chikodni kwa Yesu pakuchita chili chonse chimene pa chiphunzitso cha Yesu. Pepani abale ndi alongo amene kungathe kukhala nawo, pemphelani ndi iwo lankhulani ndi iwo. Onongani zopinga pakati pa abale ndi alongo, zopinga za mantha ndi kunyada, zopinga za ulesi kapenda zochititsa manyazi, zopinga za ulesi kapena zochititsa manyazi, zopinga za manyazi, zopinga za chiweruzo, tengani zonsezi ndi kuchapa zonse pachifuniro cha Yesu. Phunzilani kukondana wina ndi mnzake tsiku ndi tsiku. Izi sizidzangobweretsa Yesu chimwene chokha, chifukwa choti ndi mamangidwa a mpingo wake, koma sizidzasintha moyo wanu kopambana muyeseni Ambuye lero, zinthu izi ndi zoona.
Kwa inu a Kristo woonadi, amene muli ndi mzimu woyera wamoyo inu, tsiku lina, sitidzakhala ndi chilankhulidwe chosiyanasiyana. Matembelero a Babelo adzaonongedwa, miyala yonse ya moyo idzakhala ndi kuthekera pokhala ndi kulankhula ndi mgwirizano odzaza wina ndi mnzake.


text:
Choti Choti Khushiyan Episode 39 in High Quality 30 December 2013
Tune Full
Dailymotion Parts
Incoming search terms:
- choti choti khoshian epi 39on dailymotion
- choti choti khushiyan
- choti choti khushiyan drama
- choti choti khushiyan episode 39
- choti choti kishiyan episode 39
- choti choti khushiyan, choti choti khushiyan drama, choti choti khushiyan episode 39, choti choti khushiyan 30 dec 2013, daram choti choti khusian, watch darama choti choti khusyian, drama choti choti khoshian clip, chotti chotti khushian ep 39, choti choti khushiyan 30 feb, choti choti khushiyan 30th december, choti choti khushiyan 30th december episode full, choti choti khushiyan 30th december episode on dailymotion full, drama choti choti khushiyan 30 december, choti choti khushiyan ep 39, choti choti khushiyan epi 30th dec, choti choti khushyan on 30 december, choti choti khusiya eprisod 38, choti choti kishiyan episode 39, choti choti khushiyan 30 december, 39 Choti


text:
Gondolosi wadya 1 pa Lizulu
Alimi angathe kulima mbewuyi—katswiri
Gondolosi akuyenda malonda kwambiri pamsika wa Lizulu m’boma la Ntcheu zomwe zachititsa anthu ambiri amalonda kuyamba kugulitsa mterawu.
Gondolosi, yemwe ndi mankhwala owonjezera mphamvu kwa mwamuna pomwe akukhalira malo amodzi ndi mkazi, amatafunidwa ngati chinangwa chokukuta ndi kumeza thovu lomwe limatuluka.
Pocheza ndi Uchikumbe Lachisanu, mmodzi mwa anthu ogulitsa gondolosi pamsikapo, Semeon Nkhoma, adati mtsitsi umodzi wa gondolosi ukugulitsidwa K300 ndipo iye akumapha ndalama zosachepera K6 000 patsiku.
Nkhoma akufotokoza: “Gondolosi akuyenda malonda kwambiri moti izi zachititsa kuti ndisiye bizinesi yogulitsa anyezi yomwe ndakhala ndikuchita kwa zaka zinayi.”
Nkhoma adati gondolosi pamsikapo akugulidwa kwambiri ndi anthu ongodutsa ndi njira monga ochokera ku Lilongwe ndi ku Blantyre omwe amaima pamsikapo kuti agule zinthu zina monga ndiwo zamasamba, nyemba, phwetekere komanso kaloti.
“Ambiri mwa anthu okhala malo ozungulira malo ano sakonda kugula gondolosiyu kaamba ka manyazi. Koma anthu ongodutsa omwe ambiri mwa iwo amakhala ali m’galimoto. Ena amaimitsa galimoto zawo pobisika ndipo ndimawatsatira pomwepo kukawagulitsa.
“Ambiri mwa anthu omwe amandigula akuyamikira kuti golondolosi akuwathandiza ndipo akazi awo akuyamikiranso kuti kuchipinda kwasintha poti zonse zikuyenda bwino,” adatero Nkhoma.
Mmodzi mwa aphunzitsi kusukulu ya ukachenjede wa zaulimi ku Bunda, Dr. David Mkwambisi, wati zomera ngati gondolosi zikufunika kuunikidwa bwino kuti mwina Amalawi akhoza kumalima poonjezera pa mbewu zomwe amalima kale.
Mkwambisi wati m’dziko muno muli zomera zambiri zomwe zikupindulira anthu m’njira zosiyanasiyana koma Amalawi saikapo chidwi poti zimatengedwa ngati zachabechabe.
“M’dziko muno muli zomera zambiri zomwe zikupindulira anthu. Zina mwa zomerazi zimathandiza kuthamangitsa udzudzu kotero pakufunika chidwi chapadera monga dziko kuti tithe kupititsa patsogolo zomera zomwe zikupindulira anthuzi,” watero Mkwambisi.
Mkuluyu wati pakalipano kafukufuku wa mbewu zina ali kale mkati kuti aone mbewu zomwe zikuthandiza anthu ndi momwe mbewuzi zingatengedwere ngati mbewu zomwe Amalawi atha kumalima kuphatikizapo zomwe amalima n’kale.
« Thorns of inadequacy Malawi to benefit from global coffee demand »


text:
Chitsamunda ndi liwu lomwe limanena za anthu amene amakhulupilira kuti chikhalidwe ndi zikhulupiliro zawo ndi zapamwamba kuposa za anhu amene anapangidwa chitsamundacho. Mchitidwewu umaphatikizidwa ndi tsankho ndi zikhulupiliro za sayansi zimene zinatchuka mu zaka za m'ma 1800 ndi 1900. Ku mayiko a azungu, zikhulupilirozi zinapangitsa kuti azungu azikhulupilira kuti iwowo ndi apamwamba kuposa anthu ena onse a pa dziko lapansi.
Mitundu ya maiko olamulidwa mwa tsankhoEdit
Pali mitundu ingapo ya maiko a chitsamunda. Maiko ena amakhala akuti anthu a mitundu yosiyana amakakhala kumalo ena odutsa nyanja kapena nthaka. Kuyambira zaka za mma 750 BC, aHelene akale anayamba zaka 250 zokuza dziko lawo, ndipo anayambitsa maiko a chitsamunda mmalo osiyana siyana. Zitsanzo zina ndi ngati dziko la kale la chi Roma, chiluya komanso chi Mongol. Ena anayambitsa mayiko a chitsamunda kungosuntha pang'ono kuchokera kwawo ngati anthu a ku Scotland amene anachoka kwawo ku Ireland, kumene kunkatchedwa ku Hibernia ndi kupita ku Scotland, kumene kunkatchedwa ku Caledonia.[1]
Anthu a chi Bantu asanachuluke, anthu ophunzira za mbiri ya dziko amakhulupilira kuti kummwera kwa Africa kunali akafula amene amayankhula chi Khoisan, amene masiku ano amakhala ku chipululu cha Kalahari ndi nkhalango za pakati pa Africa. Pofika chaka cha 1000AD, kusamuka kwa anthu a chi Bantu kunafika ku maiko omwe masiku ano amatchedwa Zimbabwe ndi South Africa. Anthu a chiluya Banu Hilal ndi Banu Maqil ansamuka kwawo kulowera kuzambwe kudzera ku Egypt mu zaka za m'mma 1100 ndi 1300. Kusamuka kwawo kunapangitsa kuti mayiko a ku Magreb akhale achiluya komanso a chisilamu.
Akachenjede amakhulupilira kuti matenda a muliri ndi omwe anapangitsa kuti anthu amene anapezedwa ku America ndi azugu achepe. [2] Izi ndi chifukwa chakuti eni nthakawo amakakamizidwa kusamukira ku malo amene ali ndi nthaka yoipa. Masiku ano anthu ambiri amaona kuti chitsamunda chimapangidwa pokakamiza anthu amene amalowa mmayiko opanda chilolezo. Koma pa nthawi ya kale, anthu ena amene anapanga chitsamunda ngati ma Vandal, ma Boer, ma Matabele komanso ma Sioux ankathawa adani amene anali ndi mphamvu kuposa iwowo. Pamenepa chitsamunda chimawoneka kutu ndi chingwe chachitali chomwe chimantha kukhudza anthu a mitundu yosiyana siyana.
Malo amene achitsamunda anakhazikikako amasiyana ndi malo amene anthuwo sanapiteko ngati gulu pochoka kwawo, koma anthuwo amangokhala olamulira chabe kwa nzika zomwe amazipeza ku malowo. Zitsanzo za malo otere ndi ngati ku India ndi ku Japan kumene azungu a ku Britain ankalamulira. Zotsatira za chitsamunda chotele ndi zakuti kumakhala anthu a chikaladi, ngati ku America kapena eni nthaka ndi atsamunda amagawikana pakati ngati ku Southern Rhodesia lomwe masiku ano kumatchulidwa kuti Zimbabwe.
Chitsamunda china ndi cha minda yayikulu ngati cha ku Barbados ndi ku Jamaica, kumene azungu anabweretsa anthu akuda ngati akapolo. Kumeneku nthu akuda anachuluka kwambiri koma azunguwo ankalamulira ngakhale anali ochepa. Chitsamunda chotelechi chimafanananso ndi changati cha ku Hong Kong ndi Macau, kumene azungu ankangoimako chabe ndi kupanga malonda osati kulowelera ndi kukhazikika mkatikati mwa dziko.
M'mene chitsamunda chimakhudzira dzikoEdit
Pali mtsutso pa zoyipa dni zabwino za m'mene chitsamunda chimakhudzira dziko la pansi. Zinthu ngati matenda a muliri amene amawanda chifukwa cha anthu obwera, kusankhana mitundu, kuzunza anthu, ukapolo ndi zina zakhala zikuchitika ndipo zikupitilirabe mmalo amene muli chitsamunda. Tsankho limayambitsanso kuphana kwa anthu amitundu yosiyana komanso nkhondo. Ambiri a mayiko osauka a pa dziko la pansi anali a chitsamunda ndipo zotsatira zake zikuwonekabe mpaka lero.
Ma samba ena olumikozaEdit
- Liberal opposition to colonialism, imperialism and empire (pdf) - by professor Daniel Klein
- Stanford Encyclopedia of Philosophy entry
- Globalization (and the metaphysics of control in a free market world) - an online video on globalization, colonialism, and control.


text:
Timu ili m’madzi
…Akuti Flames isapite ku Afcon
Anthu m’dziko muno akusiyana maganizo pazomwe bungwe loyendetsa zamasewero a mpira la FAM lalengeza kuti Flames sipita kukachita nawo masewero mumpikisano wopita ku Africa Cup of Nations (Afcon) chaka chamawa kaamba ka vuto la ndalama.
Pulezidenti wa bungweli Walter Nyamilandu wati mmalo mwake ndalama zomwe zilipo zithandizira timu ya dziko yachisodzera ya anyamata osaposa zaka 20 (Flames Under-20) kuti ikapikisane nawo mumpikisano wotchedwa African Youth Championships. Afcon ndi Youth Championship amayendetsedwa ndi bungwe la Confederation of African Football (CAF).
Iye adati boma lawauza kuti asankhe amene apite pakati pa timu yachisodzera ndi achiyambakalewa.
Flames yaikulu yakhala ikupita ku Afcon kwa zaka zoposa 40 koma chaka chino likhala loto lachumba ngati ipite, zomwe zakwiyitsa Amalawi amene amakonda timuyi.
Paul Dzanjalimodzi amene amatsata timuyi, akuti akudabwa kuti boma komanso bungweli silimakonzeka nthawi yonseyi.
“Kodi mipikisanoyi aidziwa lero? Dziko lino lidaola bwana, palibe chikuyenda, azungu adzatilamulirenso,” adatero Dzanjalimodzi mwaukali.
Denis Kachikho, wochemerera timu ya Silver Strikers, akuti iyi ndi nkhani yoipa kumtundu wa Malawi.
“Izi zikuonetseratu kuti a FAM alibe chikhulupiriro mwa aphunzitsi a Flames amene angobwerawa. Kodi maiko ena aziti chiyani? Timu yaikulu m’dziko ikuyenera ikapikisane nawo pamene yachisodzera ikuphunzitsidwa.
“Apanganji pamenepa popheratu timu yaikulu? Ndiyetu aphunzitsi [a Flames] awachotse nanga azilipidwa pantchito iti?” wadabwa Kachikho.
Johnstone Banda wa ku Mzimba akuti uwu ndi ulesi womwe bungweli laonetsa.
Amon Ndolo, woikonda Silver Strikers, akuti bungwe la FAM lisayerekeze kuchita zomwe lanena. “Musayerekeze dala chifukwa muzationa ngati anthu ovuta koma mukuziyamba nokha.”
Archibald Kasakura, yemwe amakonda kusapotera timu ya Arsenal, akuti akuluakulu a FAM angosiyira ena amene angathe kuyendetsa bungweli.
Koma Prince Henderson akuti ganizoli lili bwino chifukwa Flames yaikulu imangokhumudwitsa ikapita ku Afcon.
“Bola titukule mpira kuyambira pansi, nthawi yachuluka iyi tikungotaya ndalama zathu pachabe,” adatero.
Chimika Kadzongwe akuti akugwirizana ndi ganizo la Nyamilandu chifukwa timuyi ikusowekera ukadaulo wa osewera ena.
“Kodi tikhale tikungogonja kwa matimu ena mpaka liti? Ngati sitingapite 2015 zitithandiza kuti tikonzekere kudzapita mu 2017 ndi osewera achisodzera. Panopa Flames yonse ithe ndiye ayambirenso kukonza ina. Izi zingatheke ngati tikuthandiza timu yachisodzerayi,” adatero Kadzongwe.
Timu yachisodzerayi ngati sipita ndiye FAM idzalipira K10 miliyoni chifukwa cholephera pamene Flames yaikulu ikapanda kupita ku Afcon palibe chomwe tidzalipire.
« Nyamilandu contradicts himself on Afcon withdrawal Ntchisi smiles at LDF »


text:
Alimi Zomba abwekera feteleza wa mbeya
Pa Bungwe la Millennium Villages Projects (MVP) lati nthawi yakwana pamene alimi akuyenera kukolola pogwiritsa ntchito feteleza watsopano wotchedwa Mbeya amene akumakonzedwa kuchokera ku zinthu zopezeka m’madera osiyanasiyana m’dziko muno.
Mkulu wa bungwe la MVP Dr Andrew Daudi adalankhula izi kuchionetsero cha zaulimi chimene chidachitikira pabwalo la mfumu John Masamba kwa T/A Mlumbe m’boma la Zomba.
Chionetsero cha ulimichi chidakonzedwa pofuna kupereka mwayi kwa alimi ndi mabungwe osiyanasiyana amene amakhudzidwa ndi nkhani za ulimi kuti akaphunzire kwa alimi ena zimene amachita kuminda ndi kumadimba osiyanasiya m’madera mwawo.
Feteleza wa Mbeya akupangidwa posakaniza ndowa imodzi ya deya, ndowa imodzi ya zitosi za nkhuku kapena nkhumba ndi theka la ndowa la phulusa komanso makilogalamu 10 a feteleza wa m’sitolo.
Akatha kusakaniza alimiwa akumazikulunga m’thumba la pulasitiki ndi kuzisunga pozizira kwa masiku 21 ndipo tsiku la 21 likafika amazitulutsa ndi kuziyanika pamnthuzi kwa masiku awiri, akatero feteleza watheka.
“Ubwino wa fetelezayu ndi wakuti safuna ndalama zochuluka chifukwa amakonzedwa kuchokera kuzinthu zopezeka mosavuta monga deya, phulusa, madzi ndi manyowa. Mlimi angoyenera kugula makilogalamu 10 a feteleza wachitowe kapena wobereketsa.
“Feteleza wa Mbeya saononga nthaka mmene amachitira winayu kotero tikuwalimbikitsa alimi kuti agwiritsitse felereza ameneyu,” adatero Daudi
Phungu wa ku Nyumba ya Malamulo wa derali Grace Maseko, amene adali mlendo wolemekezeka pamwambowu, adayamikira bungwe la MVP pochita kafukufuku wakuya za mmene angatukulire ulimi pakati pa alimi a kumudzi ndi cholinga chakuti nkhani ya njala ikhale mbiri yakale m’dziko muno.
Phunguyu adatinso akamema anzake ku Nyumba ya Malamulo kuti alimbikitse boma ndi mabungwe osiyanasoiyana kuti limutenge feteleza wa Mbeyayu ngati chida chimodzi chothandizira kuthesa njala m’dziko muno.
Alimi ambiri amene agwiritsa ntchito fetelezayu kumadimba kwawo akusimba lokoma kuti akolola zinthu zochuluka chaka chino ndipo anena motsimikiza kuti nyengo yobzala mbewu ikubwerayi iwo agwiritsa ntchito feteleza wa Mbeyayu basi.
Fetelezayu akutchedwa Mbeya chifukwa adachokera mumzinda wa Mbeya ku Tanzania kumene akatswiri a zasayansi kumeneko atachita kafukufuku adaona kuti akhoza kupindulira alimi ochuluka zedi.
« Treason case judge opts out Who should own the agri-bank? »


text:
Kodi Ndinu Gulu Lampatuko la ku America?
Likulu lathu limene limayang’anira ntchito ya padziko lonse lili ku United States of America. Koma si ndife gulu lampatuko la ku America pa zifukwa zotsatirazi:
Anthu ena amati gulu lampatuko limachita kuchoka m’chipembedzo china chachikulu kapena chodziwika bwino. Koma a Mboni za Yehova sanachite kuchoka m’chipembedzo china. M’malomwake, timaona kuti tinakhazikitsanso Chikhristu chimene chinalipo m’nthawi ya atumwi.
A Mboni za Yehova akugwira ntchito yawo yolalikira mwakhama m’mayiko oposa 230. M’dziko lililonse limene tikukhala, timaonetsetsa kuti choyamba, tikumvera ndiponso kugonjera Yehova Mulungu ndi Yesu Khristu, osati boma la ku America kapena boma lina lililonse la anthu.—Yohane 15:19; 17:15, 16.
Mfundo zonse zimene timaphunzitsa zimachokera m’Baibulo, osati kwa mtsogoleri wina wachipembedzo wa ku United States.—1 Atesalonika 2:13.
Ife timatsatira Yesu Khristu, osati mtsogoleri winawake.—Mateyu 23:8-10.


text:
Fadak 1
- Kulongosola
- Gulu la zinthu: Ahalbait
- Owona: 42
Fadak 1
Zidakakhala kuti Fadak chinsisi ngati ichi ilibe
Zidakakhala kuti Madinah mavuto ngati awa ilibe
Kudandaula kwa Fatimah (a.s) kudali koti,
Zidakakhala kuti chitseko cha nyumba yanga misomali chidalibe.
-Fadak ndi malo kapena munda umene Mtumiki olemekezeka (s.a.w.w) adawupereka kwa mwana wake okondedwa Fatimah (a.s) nthawi yomwe mwini Mtumiki adali moyo. Pambuyo pake padabwera anthu ena ndikumulanda.
Talandila mafunso ambiri okhudzana ndi nkhaniyi kuti kodi nkhani ya Fadak ikuti bwanji?
Kodi mumabuku a anzathu ahlu sunnah nkhani ya Fadak idatchulidwa kapena ayi?
Cholinga chathu munkhaniyi tikufuna kulongosola nkhani ya Fadak pogwiritsa ntchito mabuku a anzathu ahlu sunnah.
Pano tikufuna kulongosola zina mwa mfundo zomwe zikufunikira kuti tizilongosole mtsogolo muno ndi maumboni ake pa nkhani ya Fadak imeneyi. Monga kulankhula kwa anthu ena pankhani ya Fadak ndichikhulupiriro chathu ife ma shia pankhaniyi.
Tikayang’ana mu Quran sura Isra aya 26, Mulungu akunena kuti:
((وآت ذا القربى حقه والمسكين وابن السبيل))
‘’E iwe Mtumiki! Pereka zinthu zomwe zili zoyenera kupereka (haq) kwa abale ako, ovutika ndi apaulendo.”


text:
“Ndinu Anthu Achitsanzo Chabwino Kwambiri”
A MBONI ZA YEHOVA a m’tauni ya Saponara, yomwe ili ku Sicily, analandira mendulo yaulemu chifukwa cha ntchito yothandiza anthu yomwe anagwira madzi osefukira otawononga zinthu m’deralo.
Pa November 22, 2011, madzi osefukira oopsa kwambiri anawononga matauni ndi midzi ya m’dera la Messina. Madzulo a tsiku lomwelo ku Saponara, matope omwe amakokoloka anapha anthu atatu. Pa anthuwo, panali akuluakulu awiri ndi mwana m’modzi.
Patangopita masiku angapo ngoziyi itachitika, a Mboni za Yehova anasonkhana n’kupanga magulu amene anadzipereka n’kuyamba kugwira ntchito yothandiza anthu komanso kuchotsa matope m’madera amene anakhudzidwa kwambiri ndi ngoziyo.
Magulu a anthu a Mboni za Yehovawo anagwira ntchito mothandizana ndi akuluakulu aboma pothandiza anthu amene anakhudzidwa kwambiri ndi ngoziyo. A Mboni amene anagwira nawo ntchitoyi analipo pafupifupi 80 ndipo anagwira ntchitoyi kwa milungu yambiri ngakhale kuti ena ankachokera m’madera a kutali kwambiri pa mtunda wamakilomita oposa 97.
Anthu ambiri a m’dera limene munachitika tsokali anayamikira kwambiri a Mboniwo. Mwachitsanzo, bwanamkubwa wa mzindawo ankanena mobwerezabwereza kuti, “
Ndinu anthu achitsanzo chabwino kwambiri.”
Patapita miyezi 5, mkulu wina wa mzindawo dzina lake Fabio Vinci, anapereka mendulo yaulemu kumpingo wa Mboni za Yehova wa m’deralo.


text:
Athera pa mbuzi mkazi atakana kuchipinda
Njonda ya zaka 31 ya m’mudzi wa Kadewere m’boma la Dedza ili m’chitolokosi pomwe ikuganiziridwa kugona ndi mbuzi ati kaamba kosimidwa mkazi wake yemwe anali woyembekezera atakana zakuchipinda.
Njondayo ndi Machupo Levasi ndipo ati ali ndi ana anayi ndi mkaziyo.
Mneneri wapolisi m’bomali, Edward Kabango, wati kalondolondo wa nkhaniyi akuti Levasi adachita za malodzazo pa 23 Meyi chaka chino ndipo apolisi adamumanga Lolemba pa 10 Juni.
Kabango watinso Levasi wavomereza kuti anatoperadi pa mbuziyo.
Tsopano Levasi akuyembekezeka kuyankha mlandu wogona ndi chiweto.
Mneneriyo wafotokozanso kuti Levasi analongosola kuti zonsezi n’chifukwa cha Satana yemwe analowerapo njondayi itasimidwa.
Levasi amachokera m’mudzi mwa Chokoma kwa T/A Tambala komweko ndipo akuti amapitapita m’mudzi mwa Kadewere kukagwira ntchito yake yosoka mphasa.
Malo omwe amasokera mphasawo akuti ali pafupi ndi nyumba ya Kaliati yemwe patsikulo adamangirira mbuzi zake moyandikira malowo.
Nyakwawa Kadewere idatsimikiza kuti nkhaniyo yafikadi kubwalo lake koma iyo isiira zonse apolisi.
Iye wati wakhudzidwa kwambiri ndi nkhaniyo ndipo chilowereni ufumuwo sadawonepo zotero.
“Munthu ameneyu wapha misika ya mbuzi kuno; ogula mbuzi tsopano akuti ziweto za kuno n’zogonedwa ndi anthu.
“Izi zatikhudza ndipo n’zomvetsa chisoni,” yadadandaula nyakwawayi.
Naye mwini chiwetocho, Yohane Kaliati, wavuta ku bwalo kwa nyakwawayo, ati akufuna Levasi abweze mbuzi ina.
“Anthu sadzindigula mbuzi akangomva zimenezi; n’chifukwa ndikuti andipatse mbuzi ina,” Kaliati akutero.
Mkulu yemwe adapezerera Levasoni akuchita zadamazo, Enoch Alimu, wauza Msangulutso pa lamya kuti pochoka kokadula mitengo adapezerera Levasi ali thukuta kuno, kuchita zadamazo.
Alimu wati adamvera patali mbuziyo ikulira kwambiri.
“Imamveka ngati yagwidwa ndi chinthu ndipo ndidathamanga kuti ndikaone. Ndinadabwa kuona mkuluyo ali jijiri-jiriri ndi chiwetocho,” adatero Alimu.
“Adali atavula buluku, thukuta lili kamukamu.
“Nditafunsa kuti akuchitanji anandifunsa kuti ‘iwe ukuona chiyani?’…apa ndipomwe ndinakauza anthu koma pobwera anapeza iye atachokapo kulowera kwawo,” anatero Alimu.
Kaliati yemwe ali ndi mbuzi zisanu ndi ziwiri (7) akuti panthawiyo iye anali kumunda.
“Nditaiona mbuziyo, imatuluka magazi ndipo panatha sabata ikutayabe magaziwo. Mbuziyi sidaswepo ndipo yangothamangitsidwa kumene.”
Iye adati adakadandaula kwa nyakwawa kuti Levasi amupatse mbuzi ina apo ayi aona chochita.
Kaliati wati akusungabe mbuziyo kuti Levasi adzatenge pomupatsa yatsopanoyo.
Nkhaniyi itachitika mkulu wa bungwe loona za nkhaza za m’banja la Women Legal Resource Centre m’deralo, Makiyi Matukuta, ndiye adakadziwitsa apolisi ya Mayani omwe adasakasaka mkuluyo ndikumumanga.
Koma Kabango wati ngakhale mwini mbuziyo akufuna mbuzi ina, apolisi atumiza nkhaniyo kubwalo lamilandu.
“Levasi wachita zotsutsana ndi gawo 153 la malamulo ndi zilango zake m’dziko muno.
“Ngati angapezeke wolakwa atha kukakhala ku ndende kwa zaka 14,” adatero Kabango.
Kabango wati Levasi akawonekera ku bwalo lamilandu la Linthipe zofufuza zikatha.
« Flames through to Afcon 2nd round Glimmer of hope on aid, tobacco horizon »


text:
Kodi Mulungu Ali Ndi Dzina?
Yankho la m’Baibulo
Munthu aliyense ali ndi dzina lake. Kodi sizoyenera kuti Mulungu akhalenso ndi dzina lake? Kudziwana mayina ndiponso kuwagwiritsira ntchito n’kofunika kwambiri chifukwa kumathandiza kuti ubwenzi wa anthufe udziyenda bwino. Chotero kuti tikhale pa ubwenzi wabwino ndi Mulungu tiyeneranso kudziwa dzina lake.
M’Baibulo, Mulungu anati: “
Ine ndine Yehova. Dzina langa ndi limeneli.” (Yesaya 42:8) Ngakhale kuti alinso ndi mayina ena audindo, monga “
Mulungu Wamphamvuyonse,” “
Ambuye Wamkulu Koposa” komanso “
Mlengi,” iye amalemekeza anthu amene amamulambira powapatsa mwayi wakuti azimutchula ndi dzina lake lenileni.—Genesis 17:1; Machitidwe 4:24; 1 Petulo 4:19.
M’Mabaibulo ambiri, dzina la Mulungu limapezeka pa Ekisodo 6:3. Vesili limati: “
Ndinali kuonekera kwa Abulahamu, Isaki ndi Yakobo monga Mulungu Wamphamvuyonse. Koma za dzina langa lakuti Yehova, ine sindinadzidziwikitse kwa iwo.”
M’Chichewa dzina la Mulungu ndi Yehova ndipo lakhala likugwiritsidwa ntchito kwa zaka zambiri. Ngakhale kuti akatswiri ambiri a Baibulo amanena kuti dzina la Mulungu liyenera kulembedwa kuti “Yahweh,” anthu ambiri amadziwa kuti dzina la Mulungu ndi Yehova. Mbali yoyambirira ya Baibulo sinalembedwe m’Chingelezi koma inalembedwa m’Chiheberi. Zilembo za Chiheberi zimawerengedwa kuchokera kumanja kupita kumanzere. M’chinenero chimenechi, dzina la Mulungu limalembedwa chonchi, יהוה. Zilembo zinayi zoimira dzina la Mulunguzi akazimasulira ndi YHWH.


text:
N’chiyani Chingakuthandizeni Kumvetsa Baibulo?
Yankho la m’Baibulo
M’Baibulo muli mfundo zotithandiza kuti tilimvetse. Kaya ndife anthu otani, uthenga wa Mulungu umene uli m’Baibulo ‘
si wovuta kutsatira, ndipo si wapatali.’—Deuteronomo 30:11.
Mfundo zimene zingakuthandizeni kumvetsa Baibulo
Muzikhala ndi maganizo oyenera. Muziona kuti Baibulo ndi Mawu a Mulungu. Muzikhala ndi mtima wodzichepetsa popeza Mulungu amatsutsa odzikweza. (1 Atesalonika 2:13; Yakobo 4:6) Koma musamangokhulupirira zinthu popanda umboni chifukwa Mulungu amafuna kuti muzigwiritsa ntchito “
luntha la kuganiza.”—Aroma 12:1, 2.
Muzipempha nzeru. Pa Miyambo 3:5, Baibulo limati: “
Usadalire luso lako lomvetsa zinthu.” M’malomwake, ‘
tizipempha kwa Mulungu’ kuti atipatse nzeru zotithandiza kumvetsa Baibulo.—Yakobo 1:5.
Muziphunzira nthawi zonse. Kuphunzira Baibulo kungakuthandizeni kwambiri ngati mumaliphunzira nthawi zonse osati modumphadumpha.—Yoswa 1:8.
Muziphunzira mwadongosolo. Njira yabwino kwambiri yophunzirira Baibulo n’kufufuza zimene Malemba amanena pa nkhani inayake.
Muziyamba ndi nkhani zosavutakenako
n’kufufuza nkhani zovutirapo. (Aheberi 6:1, 2) Mukamayerekezera lemba lina ndi linzake mudzaona kuti Baibulo limafotokoza lokha zinthu, ngakhale “
zinthu zina zovuta kuzimvetsa.”—2 Petulo 3:16.
Muzipempha ena kuti akuthandizeni. Baibulo limatilimbikitsa kuti tizipempha anthu ena kutithandiza kumvetsa Baibulo. (Machitidwe 8:30, 31) A Mboni za Yehova amaphunzitsa anthu Baibulo mwaulere. Mofanana ndi zimene Akhristu oyambirira ankachita, iwo amagwiritsa ntchito malemba pothandiza anthu kudziwa zimene Baibulo limaphunzitsa kwenikweni.—Machitidwe 17:2, 3.
Zinthu zimene si zofunika
Nzeru kapena maphunziro apamwamba. Atumwi 12 a Yesu ankamvetsa Malemba ndiponso kuwaphunzitsa ngakhale kuti anthu ena ankawaona kuti ndi “
osaphunzira ndiponso anthu wamba.”—Machitidwe 4:13.
Ndalama. Mukhoza kuphunzira Baibulo popanda kulipira chilichonse. Yesu anauza ophunzira ake kuti: “
Munalandira kwaulere, patsani kwaulere.”—Mateyu 10:8.


text:
Mpiniko: Mankhwala otemberera
Nthawi zina anthu amadabwa kuti zinthu zina zodabwitsa ndi zachilendo zikuchitika pamoyo wawo ndipo amadzifunsa kuti zatheka bwanji osadziwa kuti anzawo ena awayenda pansi ndi mankhwala a mpiniko. STEVEN PEMBAMOYO adacheza ndi bambo Weruzani Nthungo (GVH Mtambwa) wa ku Dedza ndipo akufotokoza za mpiniko motere:
Bambo ndikudziweni.
Dzina langa ndi Weruzani Nthungo, ndimachokera ku Dedza komwe mtundu wathu wonse uli ngakhale kuti ena adabalalika pang’ono chifukwa cha ntchito ndi mabizinesi.
Pakati pa Achewa ndimakonda kumva mawu akuti mpiniko, kodi mawu amenewa amatanthauzanji?
Mpiniko ndi mawu achikulu otanthauza mankhwala ochesulira kapena kuti kutsukuluzira chizimba cha munthu wina pazifukwa zosiyanasiyana malinga ndi mmene awiri opinikanawo akudziwirana.
Pamenepo mwandimanga m’masamba. Tatambasulani zina mwa zifukwazo.
Monga ndanena kale, zimatengera kudziwana kwa anthu omwe apinikanawo ndi ubale wawo. Ena amatha kupinikana kaamba ka nsanje ngati winayo akuchita bwino pogwiritsa ntchito mankhwala mnzakeyo n’kutulukira chizimba chake ndi mtsirikulo wake womwe amatha kumupinika kuti zisamuyenderenso. Ena amachesulana kaamba ka udani komanso mpikisano kuti apambane.
Mukudziwa kuti mpiniko amakonzera chiyani?
Pali mankhwala osiyanasiyana kutengera ndi ntchito yomwe mpinikowo ugwire, koma monsemo chizimba chake ndi kachisoni (kanungu). Nyama imeneyi ili ndi ziwalo zambiri zomwe zimagwiritsidwa ntchito yopangira zizimba ndipo kawirikawiri zizimba zake zimakhala zoopsa.
Tamasukani, amatani kwenikweni?
Zinthu zina samangoulula chisawawatu, komabe ndikufotokozerani ngakhale kuti sinditchulapo za mitengo kapena zipangizo zina zomwe amagwiritsa ntchito pokonza mpiniko. Choyamba amayamba afufuza mtundu wa mankhwala omwe munthu ofunika kupinikidwayo amagwiritsa ntchito. Akapeza amafufuza mtsirikulo wake n’kusakaniza ndi chiwalo cha kachisoni (mtundu wa mbewa)choyenerana ndi mpinikowo n’kudikira nthawi yomwe munthu uja amagwira ntchito yake. Munthu uja akayamba kugwira ntchitoyo ena amapana mpinikowo mmphechepeche kuti munthu uja azimangika pomwe ena amamudutsa kumbuyo kuti chilichonse chomwe akufuna chisatheke.
Chitsanzo ndipaja mumaona kuti katswiri wa mpira patsikulo sizikuyenda olo pang’ono mwina akungophonya golo kapena kukanika njomba ndi kuimika mpira. Poterepo amakhala kuti wina wake wamupinika.
Mungadziwe kuti zimenezi zidayamba bwanji?
Kutengera mbiri zomwe amafotokoza akuluakulu, mpiniko udayambira kumadzi kapena kuti kudambwe komwe amakaka kapena kuti gulewamkulu samafuna kuti mnzake azipalasa kuposa iye. Akuti guleyu amakhulupirira mankhwala kwambiri ndiye ngati gule wina akuvina bwino kwambiri anzake amasakasaka chizimba chake ndipo akachipeza amamupangira mpiniko kuti adzamukhaulitse patsiku la gule. Ndikupita kwa nthawi ena adayamba kutengera mpiniko kumudzi chifukwa cha nsanje ndi mmene anzawo amachitira bwino mwina pankhani ya kumunda, kukamba milandu mwanzeru, kusewera bwino mpira ndi zina mpakana lero zidangokhala ngati chobwezera munthu wina mmbuyo.
Mpiniko umagwira ntchito bwanji kudambweko?
Ndiyesa mundivomereza kuti kugulewamkulu kumakhala zambiri zozizwitsa monga nyau ija yokwera mtengo (gologolo), makanja ndi zina zambiri. Agule ansanje amatha kumupinika mnzawo nkugwa kuchoka pamwamba mpakana pansi mwinanso kufera pomwepo. Ena amatha kupinika makanja kuti miyendo yake iguluke akuvina ndi kupanga ngozi. Pali zambiri zomwe zimachitika kumeneko.
Akuluakulu a kumeneko sazindikira kuti wachita mpiniko ndani?
Zikachitika izi amafufuza m’njira zawo mpaka nthawi zambiri amamupeza yemwe adachita chipongwecho ndipo zikatero amalandira chilango chomwe samaiwala. M’masiku amakedzana munthu wotere akamuumira mtima samabwerako akapita kudambwe koma palibe yemwe amadziwa komwe wapita.
Pano mpiniko umagwiritsidwa ntchito m’madera ati?
Palibe dera lomwe mpiniko kulibe. Dzina lokha likhoza kusintha koma ntchito zake n’chimodzimodzi ndipo ndi mpinikobe basi.
Mpinikowo amapanga yekha munthu kapena amagulitsanso ngati mmene zikhalira mphenzi za muanthu nyengo ya mvula?
Odziwa amapanga okha koma ena amachita kupangitsa kwa anthu odziwawo ndi kulipira.
« Where are the freebies coming from? Dreams die as Ovop loan hangs in the sky »


text:
N’chifukwa Chiyani Mumati Ndinu Mboni za Yehova?
Baibulo limati dzina la Mulungu ndi Yehova. (Ekisodo 6:3; Salimo 83:18) Mawu akuti mboni amatanthauza munthu amene amanena kapena kulengeza zinthu zimene akukhulupirira kuti ndi zoona.
Choncho, dzina lathu lakuti Mboni za Yehova limasonyeza kuti ndife gulu la Akhristu amene amalengeza mfundo zoona zokhudza Yehova, Mlengi wa zinthu zonse. (Chivumbulutso 4:11) Timachitira umboni kwa anthu ena m’njira ziwiri. Njira yoyamba ndi mmene timachitira zinthu pa moyo wathu, ndipo njira yachiwiri timawauza zimene taphunzira m’Baibulo.—Yesaya 43:10-12; 1 Petulo 2:12


text:
Laibulale ya M’thumba
Pa October 7, 2013, a Mboni za Yehova anatulutsa pulogalamu yatsopano ya pa zipangizo za m’manja yotchedwa Laibulale ya JW. Pulogalamuyi ndi yaulere ndipo ingagwiritsidwe ntchito powerenga komanso pophunzira Baibulo. Mulaibulaleyi muli Mabaibulo osiyanasiyana okwana 6, monga King James Version, komanso Baibulo la Dziko Latsopano la Malemba Opatulika lachingelezi, lomwe linakonzedwanso mu 2013. *
N’chifukwa Chiyani Laibulaleyi Inapangidwa?
Masiku ano anthu ambiri akugwiritsira ntchito matabuleti kapena mafoni apamwamba potumizirana mauthenga kapena kulankhulana. Ndipo anthu amene amagwiritsira ntchito zipangizozi angapeze mabuku amene angawathandize kuphunzira Baibulo pa jw.org. Nanga n’chifukwa chiyani papangidwanso pulogalamu yatsopano ya Laibulale ya JW?
Choyamba, pulogalamu yatsopanoyi ikangoikidwa mufoni kapena muchipangizo china cham’manja, sipafunikanso kuilumikiza ku Intaneti. Chachiwiri, pulogalamuyi inapangidwa m’njira yothandiza munthu kupeza malemba mosavuta komanso kuphunzira Baibulo mozama. Kodi zimenezi zimachitika bwanji?
Laibulale ya JW ndi Yothandiza Kwambiri Pophunzira Baibulo
Pulogalamuyi ikangotsegula, imasonyeza maina amabuku a m’Baibulo. Mukasankha buku la m’Baibulo limene mukufuna kutsegula, mbali ina ya chipangizo chanu imaonetsa m’ndandanda wa machaputala a bukulo. Zimenezi n’zothandiza kupeza mavesi amene mukufuna mosavuta mwamsanga. Pulogalamuyi ili ndi zinthu zambiri zothandiza pophunzira Baibulo:
Mawu a m’munsi osonyeza njira ina imene mawu a m’mavesiwo angalembedwere komanso zinthu zina zothandiza zokhudzana ndi nkhaniyo.
Danga lapakati lokhala ndi mavesi a malifalensi.
Gawo lofufuzira limene lingasonyeze mawu onse amene ali ndi liwu lofanana ndi limene mukufufuza.
Kumayambiriro kwa buku lililonse la m’Baibulo kuli m’ndandanda wa nkhani zimene mungazipeze m’mabukuwo.
Bokosi losonyeza yemwe analemba buku la m’Baibulo lililonse, kumene linalembedwera, chaka chomwe linalembedwa komanso nthawi yomwe inadutsa kuti limalizidwe kulembedwa.
Gawo losonyeza zinthu zowala bwino monga mapu, matchati ndiponso zithunzi.
Mofanana ndi mabuku onse a Mboni za Yehova, munthu akhoza kupeza pulogalamu ya Laibulale ya JW popanda kuuzidwa kuchuluka kwa ndalama zoti apereke. Ndalama zonse zimene zinagwiritsidwa ntchito pokonza pulogalamuyi ndi zimene anthu amapereka mwakufuna kwawo. (2 Akorinto 9:7) Panopa mapulogalamu opitirira 1 miliyoni apangidwa kale dawunilodi. Nanunso tayesani kupanga dawunilodi laibulale ya m’thumba imeneyi kuti ikuthandizeni.
^ ndime 2 Mu January 2014, pulogalamuyi inakonzedwanso mwina ndi mwina ndipo anawonjezamo Lemba la tsiku ndiponso buku la nyimbo la Mboni za Yehova.


text:
Kodi Baibulo Lingandithandize kuti Ndikhale ndi Banja Losangalala?
Yankho la m’Baibulo
Inde lingakuthandizeni. Malangizo amene ali m’munsiwa ndi ena mwa malangizo ochokera m’Baibulo omwe athandiza anthu mamiliyoni ambiri kuti akhale ndi banja losangalala.
Lembetsani ukwati wanu kuboma. Anthu akamalembetsa ukwati wawo kuboma amalonjeza mwalamulo kuti adzakhala limodzi kwa moyo wonse ndipo zimenezi zimathandiza kuti akhale ndi banja losangalala.—Mateyu 19:4-6.
Muzikondana komanso muzilemekezana. Muzichitira zinthu mwamuna kapena mkazi wanu zimene inuyo mungakonde mutamachitiridwa.—Mateyu 7:12; Aefeso 5:25, 33.
Musamalankhule mokhadzula. Muziyesetsa kulankhula mwachifundo ngakhale mwamuna kapena mkazi wanu atanena kapena kuchita zinthu zimene sizinakusangalatseni. (Aefeso 4:31, 32) Palemba la Miyambo 15:1, Baibulo limanena kuti: “Kuyankha modekha kumabweza mkwiyo, koma mawu opweteka amayambitsa mkwiyo.”
Mukhale wokhulupirika. Musamasonyeze munthu wina chikondi chimene mumayenera kusonyeza kwa mkazi kapena mwamuna wanu basi. (Mateyu 5:28) Baibulo limanena kuti: “Ukwati ukhale wolemekezeka kwa onse, ndipo pogona pa anthu okwatirana pakhale posaipitsidwa.”—Aheberi 13:4.
Muziphunzitsa ana anu mwachikondi. Muzipewa kuchita zinthu molekerera ana anu komanso musamawachitire nkhanza.—Miyambo 29:15; Akolose 3:21.


text:
United Nations idzudzura boma la Egypt.
- Kulongosola
- Gulu la zinthu: Nkhani
- Owona: 163
United Nations idzudzura boma la Egypt.
Bungwe la United Nations ladzudzura boma la Egypt chifukwa chochitira nkhanza anthu opanga ziwonetsero mdzikomo.
Uku ndikudzudzura koyamba kuchokera kubungweli chiyambire zipolowe zomwe zakhala zikuchitika mdziko la Egypt. Chidzudzurochi chabwera pambuyo pakuti asilikali aboma adabalalitsa mowumiliza gulu la anthu omwe amatsatira mtsogoleri ochotsedwa Muhammad Morsi pa 14 mwezi wa August pomwe anthu mazana adaphedwa.
Bungweli lidanena kuti boma la Egypt liyenera kuyankhapo pankhaniyi kuyambira miyezi yonse yomwe yadutsa. Polankhula bungweli lidati: "Tili okhudzidwa kwambiri ndi nkhanza zomwe zakhala zikuchitika mmbuyomu ndi asilikali aboma zomwe zidapangitsa kuti anthu ambiri aphedwe. Asilikali achitetezo ali ndi udindo olemekeza ufulu wa anthu angakhale zili zoti anthuwa awafikira molimbana nawo. Akulu akulu amaudindo mdzikoli akudziwa tsopano kuti bungweli silidzasiyilira mchitidwe ofanana ndi umenewu omwe ukuwopseza miyoyo ya anthu komanso kupha." Adatero mkulu oyang'anira nkhani za ufulu wa anthu mu nzinda wa Geneva a Julie de Rivero.
Nkhani yakulimbana kwa pakati pa asilikali achitetezo mdzikoli pafupi fupi kukuchitika sabata ina iliyonse. Gulu la Morsi limakhala ndichiwonetsero pafupi fupi lachisanu lililonse chimchotsere Morsi pa udindo. Lachisanu lapitali kudabuka kulimbana Madera ambiri mdzikoli kuphatikiza dera la Alf Maskan loyandikana ndi nzinda wa Cairo.
Nduna ya zaumoyo idanena kuti anthu okwana atatu adaphedwa ndi 28 adavulazidwa mukulimbanaku.


text:
Israel ikumakumana ndi materrorist ku Syria.
- Kulongosola
- Gulu la zinthu: Nkhani
- Owona: 36
Israel ikumakumana ndi materrorist ku Syria.
Wamkulu wa nkhondo wa dziko la Israel wavomereza nkhani yoti iwo akumakumana ndi magulu owukira mudziko la Syria.Mkuluyu wanena kuti kagulu komwe kadasankhidwa kuti kaziyendetsa ntchitoyi (Israel intelligence officials) kamawadziwitsa iwo za anthu omwe avulala kuchokera mu gulu lowukira cholinga choti awapatse chithandizo.
Nkhani ikuti anthu ambiri agululi akhala akulandira chithandizo kuchokera ku dziko la Israel. Pa February 18 nduna yayikulu ya dziko la Israel Benjamin Netanyahu idakayendera chipatala chobisika chomwe chili dera la Golan Heights chomwe chimathandiza anthu ovulala omwe amabwera kuchokera ku Syria.
Pa February 21 Muhammad Badie yemwe ndi mkulu wachipani chotsutsa chakale adayamikira a Netanyahu chifukwa choyendera chipatalachi. Iye mukulankhula kwake adanena kuti adayamikira mkuluyu pokayendera anthu ovulala pachipatalachi.
Syria ndi dziko lomwe lili pamavuto ankhondo kuyambira mchaka cha 2011.
Nkhani inanso yomwe yafalitsidwa kuchokera munzinda wa Damascus ikuti dziko la America likuthandizanso gulu lowukirali.


text:
Ntchito Yathu Yolalikira
Kulalikira M’mbali mwa Mtsinje wa Xingu
Gulu la a Mboni za Yehova okwana 28, linagwiritsa ntchito boti lotalika mamita 15 n’cholinga chokalalikira za Ufumu wa Mulungu, kwa anthu a m’midzi ya m’mbali mwa mtsinje wa Xingu.
Anthu Okonda Mtendere Anasonkhana pa Mwambo wa Armada
A Mboni za Yehova anagwiritsa ntchito matebulo a matayala popereka mabuku kwa ulele kwa anthu amene anabwera ku mwambo umene unachitikira ku France.
Sukulu ya Giliyadi Yakwanitsa Zaka 70
Pa February 1, 1943, kalasi yoyamba ya sukulu yapadera kwambiri inayamba m’dera la kumpoto ku New York. Sukuluyi yathandiza anthu masauzande ambiri kuti azigwira ntchito yolalikira komanso kuphunzitsa ena za Mulungu.
Anzanutu Akuphunzira Chibengali
N’chifukwa chiyani anthu 23 a Mboni za Yehova ku Queens m’chigawo cha New York, ku U.S.A., ayamba kuphunzira Chibengali?
A Mboni za Yehova Akugwira Ntchito Yatsopano ku Manhattan, New York
Werengani nkhaniyi kuti mudziwe ntchito yapadera imene tikugwira pofuna kuthandiza anthu kudziwa uthenga wa m’Baibulo.


text:
Kodi Phunziro la Baibulo Limachitika Bwanji?
A Mboni za Yehova padziko lonse lapansi amadziwika bwino chifukwa cha ntchito yawo yophunzitsa anthu Baibulo kwaulere. Onani mmene amaphunzitsira.
NTCHITO YOFALITSA MABUKU
Zaka 100 Tikuimba Nyimbo Zotamanda Mulungu
Kodi a Mboni za Yehova agwiritsa ntchito bwanji nyimbo polambira Mulungu?
MOYO WA PA BETELI
Patha Zaka 50 Tili ku Wallkill
Muvidiyoyi, Bambo George Couch akufotokoza mbiri yokhudza mmene a Mboni za Yehova anapezera famu yachiwiri, imene imadziwika ndi dzina lakuti Watchtower Farms, yomwe ili pafupi ndi mzinda wa New York City.
MISONKHANO
Misonkhano ya Mpingo ya Mboni za Yehova
Dziwani malo amene timasonkhana komanso mmene timalambirira Mulungu.
Mfundo Zachidule
—Padziko Lonse
239
—Mayiko amene a Mboni za Yehova amalambira Mulungu
7,965,954
—Mboni za Yehova padziko lonse
9,254,963
—Maphunziro a Baibulo aulere
19,241,252
—Anthu amene anapezeka pa mwambo wokumbukira imfa ya Yesu Khristu
113,823
—Mipingo


text:
Adzipha atagulitsa selula yamwini
Bambo wa zaka 23 m’boma la Nkhotakota wadzipha podzikhweza atazindikira kuti waononga ndalama zonse za mnzake atapatsidwa foni yam’manja kuti akagulitse.
Mkulu wofalitsa nkhani papolisi ya Nkhotakota, Kaitano Lubrino, wati nkhaniyi idachitika pa 13 March chaka chino m’mudzi mwa Phangwa m’dera la T/A Malengachanzi.
Mkulu wofalitsa nkhaniyu wati malemuyu, Msiyeni Rajab, adapatsidwa foni yam’manja kuti akaigulitse pamtengo wa K7 000 kuti apezeko chiongoladzanja akagulitsa.
Malingana ndi Lubrino, Rajab atagulitsa lamyayo adagwiritsa ntchito ndalama zonse pomwera mowa, kuiwala mgwirizano womwe adapanga ndi mnzakeyo.
“Chemwali wake wa bamboyu wauza apolisi kuti mchimwene wakeyo adafika kunyumba cha m’ma 7 koloko madzulo ali topitopi n’kufotokoza zomwe adapanga patsikulo ndipo mapeto ake adalawira mchemwali wakeyo kuti akachoka pakhomopo,” adatero Lubrino pouza Msangulutso.
“Mchemwali wake wa bamboyu adauza apolisi kuti iye sadalabadire zomwe adalankhula bamboyu kaamba koti adali woledzera kwambiri komanso sadafotokoze komwe amati akupitako potsanzika pakhomopo.
“Patangodutsa mphindi khumi, mchemwali wa bamboyu akuti adamva phokoso lachilendo losonyeza kuti wina akuthatha ndi moyo ndipo izi zipangitsa kuti ayambe kuyang’anayang’ana pozungulira pakhomopo koma zachisoni adapeza mchimwene wakeyu atadzimangirira mumtengo m’nkhalango ya m’mudzimo ndipo panthawiyi nkuti atamwalira kale,” adafotokoza Lubrino.
Thupilo adalitengera kuchipatala chachikulu cha m’bomali kuti akalipime n’kuona chomwe chidapha bamboyu ndipo zotsatira za kuchipatala zidasonyeza kuti adamwalira kaamba kobanika komanso panalibe zachiwembu zomwe zidachitika kwa malemuyu.
Pakadalipano apolisi m’bomali apempha anthu kuti kudzipha si mathero a mavuto koma kumangobweretsa chipsinjo kwa otsalawo.
« CRVL starts new season today Gender-based violence declines in Chiradzulu »


text:
MARCH 3, 2014 | RUSSIA
Khoti Lalikulu ku Russia Lakana Zoti Webusaiti ya JW.ORG Itsekedwe
Pa January 22, 2014, oweruza atatu a khoti lalikulu ku Tver anasintha chigamulo cha khoti laling’ono choti webusaiti yovomerezeka ya Mboni za Yehova, ya jw.org, itsekedwe. * Mosiyana ndi zimene makhoti ena ku Russia akhala akugamula pa zaka zingapo zapitazi, khoti lalikululi linatsatira malamulo ndipo linakana zimene oweruza a khoti laling’ono anagamula zoti atseke webusaitiyi.
Mavutowa anayamba pamene akuluakulu a boma la Russia, omwe akupitiriza kuzunza Mboni za Yehova, anakadandaula kukhoti lina laling’ono ku Tver (lomwe lili pa mtunda wa makilomita 160 kumpoto chakumadzulo kwa mzinda wa Moscow) kuti litseke webusaiti ya jw.org. Mlanduwu unazengedwa pa August 7, 2013, ndipo unatenga mphindi 25 zokha. Koma akuluakulu a Mboni za Yehova m’dzikolo sanadziwitsidwe zoti boma likuwaimba mlandu kukhoti ndipo sanapatsidwe mwayi womva mbali yawo kukhotilo. A Mboniwo anamva za nkhaniyi kudzera m’manyuzipepala ndi m’mawailesi pa September 12, 2013, patangotsala maola ochepa kwambiri kuti nthawi imene munthu amaloledwa kuchita apilo pa mlandu ithe. A Mboni za Yehova atangomva za nkhaniyi, nthawi yomweyo anachita apilo kukhoti lalikulu la ku Tver.
Khoti lalikululo linaweruza mlanduwu pa January 22, 2014. Woimira boma pa milandu yemwe anali limodzi ndi akuluakulu a ku unduna wa zachilungamo komanso ku unduna woona za m’dziko, anapempha khotili kuti ligamule zoti webusaitiyi ndi “yoopsa kwambiri” ndipo ndi yofunika kutsekedwa m’dziko lonse la Russia. Koma oweruza a khotili ananena zoti boma la Russia linaphwanya ufulu wa eni ake a webusaitiyi, omwe ndi bungwe la Watchtower Bible and Tract Society of New York, Inc. Choncho oweruzawo analamula kuti mlanduwu uzengedwenso ndipo oimbidwa mlanduwo apatsidwe mwayi wofotokoza mbali yawo. Apatu khoti lalikululi linakana zimene akuluakulu a boma la Russia anapempha.
Akuluakulu a boma la Russia ayamba kuzunza Mboni za Yehova m’dzikolo pogwiritsa ntchito molakwika lamulo loletsa chinthu chilichonse choopsa. Kuyambira mu 2009, akuluakulu a boma la Russia anayamba kupotoza mawu enaake amene ali mu lamulo loletsa chinthu chilichonse choopsa m’dzikolo. Boma likugwiritsa ntchito lamulo limeneli pozunza anthu a Mboni za Yehova. Mwachitsanzo, boma lagwiritsa ntchito lamuloli pochita zinthu zotsatirazi kwa anthu a Mboni za Yehova:
kumanga anthu oposa 1,600;
kuletsa mabuku awo 70 osiyanasiyana;
kulowa ndi kufufuza m’nyumba zawo zogona komanso nyumba zawo zolambiriramo zokwana 171; ndiponso
kusokoneza misonkhano yawo, ndipo pofika pano misonkhano imene yasokonezedwa ndi yokwana 69.
Woweruza wa kukhoti laling’ono ku Tver anagamula zoti webusaiti ya jw.org itsekedwe chifukwa akuti pawebusaitiyi panali mabuku 6 “oopsa kwambiri.” Choncho khotili linapereka chigamulo chimenechi pa August 7, 2013, potsatira lamulo loletsa chinthu chilichonse choopsa kwambiri. Kuwonjezera pamenepa, khotili linaika webusaiti ya jw.org pagulu la zinthu zoopsa kwambiri zomwe ndi zoletsedwa m’dziko lonse la Russia.
Apa zikuonekeratu kuti zimene khotili linagamula zinali zosagwirizana ndi malamulo. Zili choncho chifukwa khotili silinapereke mwayi kwa eni ake a webusaitiyi kuti achotse pawebusaitiyi mabuku onse amene boma linkati ndi “oopsa kwambiri.” Koma khoti lalikulu linamva kuti eni a webusaitiyi anali atatseka kale mbali zina za pa jw.org n’cholinga choti mabuku onse omwe boma la Russia linkati ndi “oopsa kwambiri” asamaoneke m’dzikolo. Pa chifukwa chimenechi, oweruza a khoti lalikuluwa anaona kuti palibe chifukwa chilichonse chogwirizana ndi malamulo a dziko la Russia chomwe chingachititse kuti webusaitiyi itsekedwe. Chigamulo cha khoti lalikululi sichingasinthe ngakhale kuti patsala miyezi 6 kuti achite apilo. Kombe sikuti pali malamulo okakamiza khoti kuti limvenso mlandu ngati munthu wachita apilo. Choncho khotili lingamvenso mlanduwu kapena ayi.
Kodi zimene khoti lalikulu ku Tver lagamula ndi chiyambi cha kusintha kwa zinthu ku Russia?
Padakali mavuto ambiri. Zimene khoti lalikulu ku Tver lagamula n’zosiyana kwambiri ndi zomwe makhoti ena a m’dziko lomweli la Russia akugamula pa milandu yokhudza Mboni za Yehova. Makhoti ambiri m’dzikoli amaweruza milandu mokondera ndipo amapondereza Mboni za Yehova. Ndipotu Khoti Loona za Ufulu wa Anthu ku Ulaya (ECHR) lakhala likudzudzula dziko la Russia mobwerezabwereza chifukwa chophwanya ufulu wolambira wa anthu a Mboni za Yehova. M’malo motsatira zimene khoti la ECHR limagamula, dziko la Russia likupitirizabe kuphwanya ufulu wa anthu. Pofuna kuteteza ufulu wawo wolambira, panopa a Mboni za Yehova ku Russia anakadandaula kukhoti la ECHR pa milandu yokwana 23, yomwe khotili likuyembekezera kuiweruza.
Kodi zimene khoti lalikulu ku Tver lagamula ndi chiyambi cha kusintha kwa zinthu ku Russia? A Mboni za Yehova akungodikira kuti aone kuti boma la Russia lichita zotani pa chigamulo cha khoti lalikululi komanso pa zimene khoti la ECHR lakhala likugamula.
^ ndime 2 Makampani a Intaneti ku Russia akhoza kutseka webusaiti ya jw.org ngati khoti lingagamule kuti webusaitiyi itsekedwe. Zimenezi zingapereke mphamvu kwa akuluakulu a boma kuti aziimba mlandu munthu aliyense wotsegula kapena wouza ena kuti azitsegula webusaitiyi.


text:
Yehova Ndi Mulungu Wadongosolo
“Mulungu si Mulungu wachisokonezo, koma wamtendere.”—1 AKOR. 14:33.
1, 2. (a) Kodi Mulungu anayambirira kulenga ndani, nanga anamugwiritsa ntchito bwanji? (b) N’chiyani chikusonyeza kuti angelo amachita zinthu mwadongosolo?
YEHOVA, yemwe analenga zinthu zonse, amachita zinthu mwadongosolo. Iye anayamba ndi kulenga Mwana wake wobadwa yekha. Mwanayo amatchedwa “Mawu” chifukwa ndi amene Mulungu amamugwiritsa ntchito ngati womulankhulira. Iye wakhala akutumikira Yehova kwa zaka zambirimbiri. N’chifukwa chake Baibulo limafotokoza kuti: “Pa chiyambi, panali wina wotchedwa Mawu, ndipo Mawuyo anali ndi Mulungu.” Limanenanso kuti: “Zinthu zonse zinakhalako kudzera mwa iye [Mawuyo], ndipo palibe chinthu ngakhale chimodzi chimene chinakhalapo popanda iyeyo.” Zaka zoposa 2,000 zapitazo, Mulungu anatumiza Mawuyo padziko lapansi. Iye anakhala munthu wangwiro amene anachita chifuniro cha Atate wake mokhulupirika ndipo ankadziwika ndi dzina lakuti Yesu Khristu.—Yoh. 1:1-3, 14.
2 Asanabwere padziko lapansi, Mwanayu ankatumikira Mulungu mokhulupirika monga “mmisiri waluso.” (Miy. 8:30) Yehova anagwiritsanso ntchito Mwana wakeyu polenga angelo ambirimbiri. (Akol. 1:16) Ponena za angelowa, Baibulo limati: “Panali atumiki okwana miliyoni imodzi amene anali kumutumikira [Yehova] nthawi zonse, ndi atumiki enanso mamiliyoni 100 amene anali kuimirira pamaso pake nthawi zonse.” (Dan. 7:10) Baibulo limasonyezanso kuti angelo a Mulungu ali ngati “makamu” a asilikali omwe amachita zinthu mwadongosolo kwambiri.—Sal. 103:21.
3. Kodi nyenyezi ndi mapulaneti zilipo zochuluka bwanji, nanga n’chiyani chikusonyeza kuti zinasanjidwa mwadongosolo?
3 Nanga bwanji zolengedwa zina monga nyenyezi zosawerengeka komanso mapulaneti? Ponena za nyenyezi, nyuzipepala ina inanena kuti kafukufuku amene asayansi apanga posachedwapa, wasonyeza kuti nyenyezi zilipo zambirimbiri moti nambala yake ndi 3 wotsatizana ndi maziro 23. Nambalayi ikuwirikiza katatu chiwerengero chimene asayansi anapeza poyamba. Nyenyezizi zili mu milalang’amba ndipo mlalang’amba uliwonse uli ndi nyenyezi mabiliyoni kapena mathililiyoni komanso mapulaneti ambiri. Milalang’ambayi imakhalanso mwadongosolo m’magulumagulu.
4. N’chifukwa chiyani tinganene kuti m’pomveka kuti atumiki a Mulungu padzikoli amachita zinthu mwadongosolo?
4 Mofanana ndi angelo, nyenyezi ndi mapulaneti zinalengedwa mwadongosolo. (Yes. 40:26) Choncho m’pomveka kunena kuti Mulungu amathandizanso atumiki ake padziko lapansi kuti azichita zinthu mwadongosolo. Iye amachita zimenezi chifukwa choti wawapatsa ntchito yofunika komanso yambiri yoti agwire. Mbiri ya atumiki a Mulungu akale komanso amasiku ano, imapereka umboni woti Mulungu wakhala akuwathandiza ndipo iye “si Mulungu wachisokonezo, koma wamtendere.”—Werengani 1 Akorinto 14:33, 40.
ANTHU A YEHOVA AKALE ANKACHITA ZINTHU MWADONGOSOLO
5. Kodi dongosolo loti anthu adzaze dziko lapansi linasokonekera bwanji?
5 Yehova atalenga anthu oyamba, anawauza kuti: “Muberekane, muchuluke, mudzaze dziko lapansi, ndipo muliyang’anire. Muyang’anirenso nsomba zam’nyanja ndi zolengedwa zouluka m’mlengalenga, komanso cholengedwa chilichonse chokwawa padziko lapansi.” (Gen. 1:28) Anthuwo anayenera kuchuluka n’kudzaza dziko lapansi mpaka dziko lonse litakhala paradaiso. Zonsezi zinayenera kuchitika mwadongosolo. Koma zinthu zinakhala ngati zasokonekera chifukwa Adamu ndi Hava sanamvere Mulungu. (Gen. 3:1-6) Patapita nthawi, “Yehova anaona kuti kuipa kwa anthu kwachuluka padziko lapansi, ndipo malingaliro onse a m’mitima ya anthu anali oipa okhaokha nthawi zonse.” Ndipo “dziko lapansi linali litaipa pamaso pa Mulungu woona, ndipo linadzaza ndi chiwawa.” Choncho Mulungu anakonza zoti awononge anthu onse oipa ndi chigumula.—Gen. 6:5, 11-13, 17.
6, 7. (a) N’chifukwa chiyani Nowa anayanjidwa ndi Mulungu? (Onani chithunzi patsamba 21.) (b) N’chiyani chinachitikira anthu onse oipa m’nthawi ya Nowa?
6 Koma “Nowa anayanjidwa ndi Yehova” chifukwa “anali munthu wolungama” ndipo “anali wopanda cholakwa pakati pa anthu a m’nthawi yake.” Popeza “Nowa anayenda ndi Mulungu woona,” Yehova anamuuza kuti apange chingalawa. (Gen. 6:8, 9, 14-16) Chingalawacho anachipanga m’njira yoti anthu ndi nyama apulumukiremo. Nowa ndi banja lake anagwira ntchitoyi mwadongosolo ndipo ‘anachita zonse motsatira zimene Yehova analamula.’ Atamaliza kulowetsa nyama m’chingalawamo, “Yehova anatseka chitseko.”—Gen. 7:5, 16.
7 Mu 2370 B.C.E, Yehova anabweretsa Chigumula ndipo “anaseseratu chamoyo chilichonse chimene chinali padziko lapansi,” koma anapulumutsa Nowa ndi banja lake chifukwa anali okhulupirika. (Gen. 7:23) Tonsefe ndi zidzukulu za banja la Nowa. Koma anthu onse amene sanamvere zimene Nowa ankalalikira anawonongedwa pa Chigumula.—2 Pet. 2:5.
8. N’chiyani chikusonyeza kuti Aisiraeli ankachita zinthu mwadongosolo?
8 Patapita zaka zoposa 800 pambuyo pa Chigumula, Mulungu anakonza zoti Aisiraeli akhale mtundu wake. Anthuwo ankafunika kuchita zinthu mwadongosolo pa moyo wawo, makamaka pa nkhani zokhudza kulambira. Mwachitsanzo, panali ansembe ndi Alevi ambiri komanso akazi “amene anali kutumikira mwadongosolo pachipata cha chihema chokumanako.” (Eks. 38:8) Koma Yehova Mulungu atauza Aisiraeli kuti akalowe m’dziko la Kanani, anthuwo anakhala osakhulupirika. Choncho iye anawauza kuti: “Simudzalowa m’dziko limene ndinachita kukweza dzanja langa polumbira kuti ndidzakhala nanu mmenemo, kupatula Kalebe mwana wa Yefune, ndi Yoswa mwana wa Nuni.” Anatero chifukwa chakuti anthu awiriwa atapita kukazonda Dziko Lolonjezedwa, anabwera ndi mawu olimbikitsa. (Num. 14:30, 37, 38) Kenako Mulungu anauza Mose kuti asankhe Yoswa kukhala wodzalowa m’malo mwake. (Num. 27:18-23) Yoswa atatsala pang’ono kulowetsa Aisiraeli m’dziko la Kanani, Mulungu anamuuza kuti: “Ukhale wolimba mtima ndipo uchite zinthu mwamphamvu. Usachite mantha kapena kuopa, pakuti Yehova Mulungu wako ali nawe kulikonse kumene upiteko.”—Yos. 1:9.
9. Kodi Rahabi ankaona bwanji Yehova komanso Aisiraeli?
9 Yehova Mulungu anatsogolera Yoswa pa chilichonse chimene ankachita. Mwachitsanzo, taganizirani zimene zinachitika Aisiraeli ali pafupi ndi mzinda wa Yeriko. Mu 1473 B.C.E., Yoswa anatuma amuna awiri kuti akazonde Yeriko ndipo amunawo anakumana ndi Rahabi yemwe anali wachiwerewere. Rahabi anabisa amunawo kudenga la nyumba yake pamene mfumu ya Yeriko inatumiza anthu kuti akawasakesake. Iye anauza amuna awiriwo kuti: “Ndikudziwa kuti Yehova akupatsani ndithu dziko lino. . . . Tinamva za mmene Yehova anaphwetsera madzi a Nyanja Yofiira pamaso panu . . . Tinamvanso za mmene munaphera mafumu awiri a Aamori.” Iye anatinso: “Yehova Mulungu wanu ndiye Mulungu wa kumwamba ndi padziko lapansi.” (Yos. 2:9-11) Pamene Aisiraeli ankawononga mzinda wa Yeriko, Mulungu anapulumutsa Rahabi ndi anthu a m’banja lakechifukwa choti anagwirizana ndi gulu la Mulungu. (Yos. 6:25) Rahabi anasonyeza chikhulupiriro, ankaopa Yehova komanso ankalemekeza anthu a Mulungu.
GULU LA YEHOVA M’NTHAWI YA ATUMWI
10. (a) N’chiyani chimene Yesu anauza atsogoleri a chipembedzo chachiyuda? (b) N’chifukwa chiyani ananena zimenezi?
10 Yoswa anatsogolera Aisiraeli powononga mizinda yambiri m’dziko la Kanani n’kukhazikika m’dzikolo. Koma kenako n’chiyani chinachitika? Aisiraeli anayamba kuphwanya malamulo a Mulungu mobwerezabwereza. Pofika nthawi imene Yehova anatumiza Mwana wake padziko lapansi, Aisiraeliwo sankamvera Mulungu ndi aneneri ake moti Yesu ananena za Yerusalemu kuti ndi “wakupha aneneri.” (Werengani Mateyu 23:37, 38.) Mulungu anakana atsogoleri a chipembedzo chachiyuda chifukwa chakuti anali osakhulupirika. Choncho Yesu anawauza kuti: “Ufumu wa Mulungu udzachotsedwa kwa inu n’kuperekedwa kwa mtundu wobala zipatso zake.”—Mat. 21:43.
11, 12. (a) N’chiyani chikusonyeza kuti Yehova anayamba kugwiritsa ntchito gulu lina atakana mtundu wachiyuda? (b) Kodi m’gulu latsopanoli munali anthu ati?
11 Yehova anakana mtundu wa Aisiraeli chifukwa anali osakhulupirika. Komabe izi sizikutanthauza kuti Mulungu sanakhalenso ndi gulu la anthu ake padzikoli. Iye anayamba kugwiritsa ntchito gulu latsopano la anthu okhulupirira Yesu Khristu ndiponso zimene iye anaphunzitsa. Izi zinayamba pa Pentekosite mu 33 C.E. Pa tsikuli panali ophunzira 120 a Yesu amene anasonkhana ku Yerusalemu ndipo “mwadzidzidzi kumwamba kunamveka mkokomo ngati wa mphepo yamphamvu, ndipo unadzaza m’nyumba yonse imene iwo anakhalamo.” Kenako “anaona malawi amoto ooneka ngati malilime, ndipo anagawanika ndi kukhala pa aliyense wa iwo limodzilimodzi. Ndiyeno onsewo anadzazidwa ndi mzimu woyera ndipo anayamba kulankhula zinenero zosiyanasiyana, monga mmene mzimuwo unawachititsira kulankhula.” (Mac. 2:1-4) Zimenezi zinapereka umboni wakuti Yehova anali kugwiritsa ntchito gulu latsopanoli la ophunzira a Khristu.
12 Pa tsiku lapaderali, “chiwerengero cha ophunzirawo chinawonjezeka ndi anthu pafupifupi 3,000.” Komanso “Yehova anapitiriza kuwawonjezera anthu amene anali kuwapulumutsa.” (Mac. 2:41, 47) Ophunzirawo ankagwira bwino ntchito yolalikira moti “mawu a Mulungu anapitiriza kufalikira ponseponse. Chiwerengero cha ophunzira chinali kuwonjezeka kwambiri mu Yerusalemu.” Ngakhale “ansembe ambirimbiri anakhala okhulupirira.” (Mac. 6:7) Anthu ambiri ofunitsitsa kudziwa Mulungu anakhulupirira mfundo zoona zimene anthu a m’gulu latsopanoli ankaphunzitsa. Yehova anasonyezanso kuti ankagwiritsa ntchito gululi pamene anayamba kuthandiza “anthu a mitundu ina” kuti alowe mumpingo wachikhristu.—Werengani Machitidwe 10:44, 45.
13. Kodi ntchito ya gulu latsopano la Mulungu inali iti?
13 Akhristu ankadziwa bwino ntchito imene Mulungu ankafuna kuti agwire. Tikutero chifukwa chakuti Yesu anawapatsa chitsanzo. Iye atangobatizidwa, anayamba kulalikira za “ufumu wakumwamba.” (Mat. 4:17) Yesu anaphunzitsa ophunzira ake kuti agwirenso ntchitoyi. Iye anawauza kuti: “Mudzakhala mboni zanga mu Yerusalemu, ku Yudeya konse ndi ku Samariya, mpaka kumalekezero a dziko lapansi.” (Mac. 1:8) Choncho Akhristu oyambirira ankadziwa bwino zimene ankayenera kuchita. Mwachitsanzo, ku Antiokeya wa ku Pisidiya, Paulo ndi Baranaba anauza molimba mtima Ayuda omwe anali otsutsa kuti: “Kunali koyenera kuti inu mukhale oyamba kuuzidwa mawu a Mulungu. Koma popeza kuti mukuwatayira kumbali ndipo mukudziweruza nokha kukhala osayenera moyo wosatha, ifeyo tikutembenukira kwa anthu a mitundu ina. Ndipotu Yehova anatiikira lamulo lakuti, ‘Ndakuikani monga kuwala kwa anthu a mitundu ina, kuti mukhale chipulumutso mpaka kumalekezero a dziko lapansi.’” (Mac. 13:14, 45-47) Kuyambira nthawi ya atumwi, atumiki a Mulungu akhala akudziwitsa anthu zimene Mulunguyo wakonza kuti apulumutse anthu.
ANTHU AMBIRI ANAPHEDWA KOMA ATUMIKI A MULUNGU ANAPULUMUKA
14. N’chiyani chinachitika ku Yerusalemu, nanga ndi ndani amene anapulumuka?
14 Ayuda ambiri sanamvere uthenga wabwino ndipo tsogolo lawo silinali labwino. Yesu anachenjeza ophunzira ake kuti: “Mukadzaona magulu ankhondo atazungulira Yerusalemu, mudzadziwe kuti chiwonongeko chake chayandikira. Pamenepo amene ali mu Yudeya adzayambe kuthawira kumapiri, ndipo amene ali mkati mwa mzindawo adzatulukemo. Amene ali m’madera akumidzi asadzalowe mumzindawo.” (Luka 21:20, 21) Zimene Yesu analoserazi zinachitikadi. Ayuda atagalukira Aroma, Seshasi Galasi ndi asilikali achiroma anazungulira mzinda wa Yerusalemu mu 66 C.E. Koma kenako asilikaliwo anabwerera mosayembekezereka ndipo izi zinapereka mpata woti Akhristu athawe ku Yerusalemu ndi ku Yudeya. Malinga ndi zimene katswiri wa mbiri yakale dzina lake Eusebius analemba, Akhristu ambiri atathawa anawoloka Yorodano n’kupita kumzinda wa Pela m’dera la Pereya. Ndiyeno mu 70 C.E., asilikali achiroma otsogoleredwa ndi Tito anabweranso n’kuwonongeratu Yerusalemu. Koma Akhristu okhulupirika anapulumuka chifukwa chomvera chenjezo la Yesu.
15. Kodi n’chiyani chikanalepheretsa kuti anthu ambiri alowe mumpingo wachikhristu?
15 Akhristu oyambirira ankakumana ndi mavuto osiyanasiyana ndiponso kuzunzidwa koma anthu ambiri ankalowabe mumpingo wachikhristu. (Mac. 11:19-21; 19:1, 19, 20) Akhristuwo zinkawayenderabe bwino mwauzimu chifukwa chakuti Yehova ankawadalitsa.—Miy. 10:22.
16. Kodi Mkhristu aliyense anafunika kuchita chiyani kuti zinthu zimuyendere bwino?
16 Mkhristu aliyense anafunika kuchita khama kuti zinthu zimuyendere bwino. Ankafunika kuphunzira Malemba mosamala, kupezeka pa misonkhano yonse komanso kulalikira mwakhama. Zonsezi zinkathandiza kuti munthu akhale pa ubwenzi wabwino ndi Mulungu komanso ndi Akhristu anzake ndipo zimatithandizanso masiku ano. Gulu la Yehova pa nthawiyo linkachita zinthu mwadongosolo ndipo anthu ankapindula kwambiri chifukwa chakuti oyang’anira ndi atumiki othandiza anali akhama komanso odzipereka. (Afil. 1:1; 1 Pet. 5:1-4) Abale ankasangalalanso akachezeredwa ndi oyang’anira oyendayenda monga Paulo. (Mac. 15:36, 40, 41) Zimene zinkachitika m’gulu la Yehova kalelo n’zofanana kwambiri ndi zimene zikuchitika masiku ano. Timayamikira kwambiri kuti Yehova ankathandiza anthu ake akale kuti azichita zinthu mwadongosolo ndipo amatithandizanso ifeyo. *
17. Kodi tidzakambirana chiyani m’nkhani yotsatira?
17 Panopa dziko la Satanali latsala pang’ono kutha koma mbali yapadziko lapansi ya gulu la Yehova ikuyenda mosabwerera m’mbuyo. Kodi inuyo mukuyenda limodzi ndi gulu la Yehova? Kodi panopa mukuchita zotani kuti mulimbitse ubwenzi wanu ndi Yehova? Tidzaphunzira mmene tingachitire zimenezi m’nkhani yotsatira.
^ ndime 16 Onani nkhani zakuti “Akristu Amalambira Mumzimu ndi M’choonadi” ndiponso yakuti “Amayendabe M’choonadi” mu Nsanja ya Olonda ya July 15, 2002. Mbiri ya mbali ya padziko lapansi ya gulu la Yehova masiku ano yafotokozedwa mwatsatanetsatane m’buku lakuti Jehovah’s Witnesses—Proclaimers of God’s Kingdom.


text:
Boaz atambasula za kaseweredwe ka mpira
Anthu amaganiza kuti odziwa kuimba ndi yekhayo yemwe amapeka nyimbo. Komatu pali ena omwe ali ndi luso pamaimbidwe omwe sadajambulepo nyimbo. Koma chomwe iwo amachita ndi kupereka upangiri kwa oimba.
Izi zili chimodzimodzinso ndi nkhani ya mpira. Si okhawo omwe amasewera mpira omwe ali ndi lusoli; pali ena omwe ali ndi luso lotere koma salowa m’bwalo kukankha chikopa. Bartholomew Boaz Kawina ndi mmodzi mwa ochepa m’dziko muno omwe anadalitsidwa ndi luso la mpira koma sasewera ngati mmene alili akatswiri ena.
Boaz ndi mtolankhani wa zamasewero kukampani ya Montfort Media ku Balaka. Iye akuonetsa luso la mpira kudzera m’bukhu lomwe walemba lomwe langotera kumene pamsika m’dziko muno. Bukhuli lanyamulidwa ndi mutu wakuti Football Made Simple.
M’bukhili, Boaz akutambasula kuti luso la mpira munthu sachita kubadwa nalo koma amachita kuphunzira. “Izi zikutanthauza kuti munthu aliyense akhoza kuphunzira lusoli mpaka kufika posewera mododometsa. Chofunika n’kutsata malamulo komanso zina zofunika pamasewerowa,” akutero Boaz m’bukhu lomwe lalembedwa m’Chingerezi.
Boaz, yemwe ali ndi zaka 35 zakubadwa, akutsindika kuti chilichonse n’chotheka bola kulimbikira.
Bukhuli likuyamba ndi kalata yomwe Boaz akulembera mnyamata wotchedwa Brian. M’kalatayi Boaz akupereka malangizo kwa Brian kuti mpira simasewero achisawawa; pamafunika masamu apa ndi apo podyetsa njomba.
“Munthu ukautenga mpira ukuyenera kudziwa bwino komwe uwutumize,” ikutero mbali ina ya kalatayo.
Pofuna kupanga bukhuli kukhala losangalatsa, Boaz waikamo zinthunzi zambiri zoonetsa anthu akusewera mpira.
Munthu ukayamba kuwerenga bukhuli sukumafuna kusiya chifukwa cha malembedwe a luso omwe Boaz wagwiritsa ntchito m’bukhuli.
Bukhuli likubweretsa maganizo akuti mwina yafika nthawi yoti dziko la Malawi likhale ndi sukulu yophunzitsa mpira poti zaoneka kuti m’dziko muno muli anthu ena omwe ali ndi luso lophunzitsa ena mpira kudzera m’mabukhu.
M’bukhuli Boaz sakungofotokoza mpira ngati momwe timaimbira nthano. Iye akupereka zitsanzo zambiri zokhudza moyo wake pankhani ya mpira. Akuti chidwi chake pampira chidayamba ali kusukulu ya St Paul’s Minor Seminary m’boma la Mangochi.
Aka si koyamba kuti Boaz alembe bukhu. Mkuluyu adalembapo bukhu lina lotchedwa Bwasala lomwe mpaka pano Amalawi amafa nalo mutu chifukwa cha nkhani yake.


text:
Agwidwa akugona ndi mbuzi ya agogo ake
Kudali kanthu, bambo wa zaka 21 kukhetsera dovu ndi thukuta pa mbuzi. Izi zachitika Loweruka pa 11 January ku Nkhotakota.
Malinga ndi mneneri wapolisi m’bomalo Kaitano Lubrino, njondayi Chifuniro Ketala wavomera pamaso pa apolisi za mlandu wogwiririra chiweto ndipo akuyembekezereka kutengeredwa kubwalo.
Lubrino akuti wophunzira wa kalasi 7 ndiye adaona chikwaticho. Mnyamatayo akuti adamva mkota wa mbuziwo ukufuula ngati wagwidwa ndi chirombo.
Izo zimachitikira m’khola la mbuziyi cha m’ma 7 koloko mmawa anthu ali kumunda. Sikuti mbuziyo idali yokha m’kholamo, mudalinso mbuzi zina ndi atonde omwe koma tsoka lidagwera mkotawu.
Mnyamatayu, yemwe akuphunzira pa sukulu ya Namvuu, akuti adadabwa kuona njondayi itapana mbuziyi thukuta lili chewechewe.
“Adamuuza kuti asauze anthu ponena kuti amuganizira, koma mwanayu sadamvere ndipo adakauza eni mbuzizo omwe ndi agogo ake a wogwirirayu,” adatero Lubrino.
Wapolisiyu wati mwini mbuziyo, Faiden Ketala adadziwitsa apolisi ya Mkaika. Apolisiwo akuti adatumiza mbuziyo kuti ikapimidwe ndipo zidatsimikizika kuti yakweredwa ndi munthu.
“Zotsatira zitatuluka apolisi adakanjata mkuluyu yemwe adavomereza mlandu wake kupolisi ya Nkhotakota.”
Mkuluyu amachokera m’mudzi mwa Damba kwa Senior Chief Mwadzama m’bomalo.


text:
Kulakatula moopseza: Chiwamba
Nkhani ya kuvomereza amuna kapena akazi okhaokha kukwatirana yakhala ikukambidwa kwa nthawi yaitali tsopano koma kufikira pano kusagwirizana kukadalipo pankhaniyi.
Nkhaniyi yakhala ikukambidwa kwa nthawi yaitali. Amalawi ena akuvomereza za nkhaniyi makamaka oyang’ana za maufulu a anthu. Koma mtsutso waukulu ukuchokera kwa Amalawi ena achipembedzo omwe akuti mchitidwewu ukubweretsanso Sodomu ndi Gomola.
Mudzafa Imfa Yowawa, imodzi mwa ndakatulo za Robert Chiwamba m’chimbale chake chomwe chili ndi ndakatulo 31 yomwe adaitulutsa mu October chaka chatha, imakamba za maganizo a mnyamatayu pankhaniyi.
Munthu kungomva mutuwu maganizo amakupeza ndi kuti ndakatuloyi imakamba za chiyani kwenikweni.
Mundakatuloyi Robert akuonetsa luso lopeka zinthu zoopsezera omwe akukhudzidwa ndi nkhani za kuvomeleza, kapena kuchita nawo mchitidwe okwatirana kapena kugonana akazi kapena amuna okhaokha.
Mundime yoyamba ya ndakatuloyi Robert amanena motere:
…Chinsomali chachikulu ndi chonenepa chidzakubayani pamutu ndi kutulukira kuchibwano/Ndipo magazi osakanikilana ndi ubongo adzayenda pakhosi panu mothamanga ngati mtsinje wa Shire/koma mulungu sadzakulorani kuti mufere pompo musanamve mbebe/okukondani adzakunyamulani pakabanza ulendo wopita nanu kuchipatala/koma kabanza adzachita ngozi ndipo phedulo lidzalowa mkamwa mwanu ndi kugululamo mano asanu/ndipo zachisoni kuchipatala mudzapeza ma pain killer atatha/adotolonso m’malo moika drip yamadzi adzaika ya acid/anthu m’mawa mwake adzamva kuti mwafa chinkhopechi ndi chimimba chili chotupa zedi/mukusewera ndi Mulungu wa makamu…
Kuchokera mundakatuloyi Robert akuonetsere poyera mtsutso wake pankhani ya maukwati a amuna kapena akazi okhaokha.
Mundime yachiwiri akunena za anthu omwe amati sakuonapo vuto pa maukwati a akazi kapena muna okhaokha. Iye akuti anthuwa ali ndi chibwana cha mchombolende pakuti akusewera ndi Mulungu.
Robert akuti anthuwa adzasokonezedwa ndi wakuba ndipo adzamenyedwa ndi kuochedwa mu mafuta ootcha ndipo apolisi adzafika anthuwa asanaphedwe koma galimoto ya polisi idzachita ngozi ndipo chitsulo chidzawabaya pamimba koma kufika kuchipatalako adzapeza dotolo kulibe ndipo adzafa ndi chitsulocho.
Mukulakatula kwake Robert akuti iye alibe nazo ntchito za maufulu koma iye sakugwirizana nazo za maukwati a amuna kapena akazi okhaokhawo.
Robert sadawasiyesiye omwe akuchita izi. Iye akuonetsanso luso lina lowapatsa anthuwa matenda omwe sadaonekepo ndiponso akumveketsa oopsa kwambiri.
Robert ali m’chaka chake chomaliza ku sukulu ya ukachenjede ya Chancellor College kumene akuphunzira Public Administration.
« ‘Kudali kolemba mayeso’ Airwing make history in Airtel Money Netball »


text:
Nthawi yobzala chinangwa ndi ino
Pamene alimi ali kalikiliki kusamala chimanga, mtedza, soya ndi mbewu zina, kadaulo pa mbewu za mtundu wa mbatata ku Chitedze Research Station Dr Ibrahim Benesi wati alimi ayambepo kubzala chinangwa ndi mbatata kamvulaka kasanadule.
Benesi akuti madera ena mvula siichedwa kudula zomwe zimasiyana ndi maboma monga Mulanje, Nkhatabay ndi Karonga amene mvula imatenga nthawi ikugwabe.
“Tili ndi madera ena amene mvula sichedwa kusiya. Madera amenewa akuyenera ayambiretu kubzala chinangwa ngati sadabzale kuti mvulayi agwirane nayo,” akutero Benesi.
Benesi akuti chinangwa chimafuna chaka kuti chifike pokhwima ndiye akabzala mwezi wa January akuyeneranso kudzazula m’mweziwu chaka cha mawa.
Iye adati alimi akuyeneranso azisunga mbewu kuti asamavutike pamene nthawi yobzalayi yafika.
“Mbewu ya chinangwa ndi mbatata imayenera aibzale kudimba kusungapo mbewu. Izi zimathandiza kuti utha kubzala pamene mvula yangogwa pamene alimi ena alephera kubzala chifukwa alibe mbeu ndipo akudikira kuti ngati ndi kholowa aphukire kaye,” adatero Benesi.
Godfrey Julius, wa m’mudzi mwa Senjere kwa T/A Phambala akuti pano wayambapo kugulitsa mbewu ya chinangwa. Pamene akugulitsa, Julius akutinso akubzaliratu kuti pofika December kapena November chaka chino adzakhale akuzula.
Julius, amene ali ndi maekala anayi amunda wa chinangwa, akuti adayamba kubzala kumayambiriro a January.
“Pamene ndayamba kuzula chinangwa, mbewu imakhalanso ikupezeka. Anthu amabwera kudzalimitsa chinangwa ndiye akalima mbewuyo ndimabzaliratu komwe alimako.
“Panopa ntchito yakula yobzala chinangwa chifukwa mbewu yachuluka ndiye ndikuopa kuti iwonongeka,” adatero mlimiyu yemwenso akuti akumagulitsa mbewu ndi chinangwa chomwe.
“Mitengo 50 ndikupanga K500, ndikufuna anthu apeze mbewu koma mtengowu ukwera malinga ndi momwe ikufunikira,” adatero Julius.
Mlimiyu yemwe adayamba kulima mbewuyi mu 1996 akuti amalima mbatata koma sachulutsa chifukwa phindu lalikulu akulipeza mu chinangwa.
Iye akuti ena ngati akufuna mbewu atha kumupeza ndipo apata mbewu momwe angafunire. Chinangwa chonse chimathera kudya ndi kugulitsa sapala makaka.
« Amayi atenge ulimi ngati bizinesi Few biographies on Malawian public figures »


text:
Usodzi ukuyenda, pomwe ena akuti ayi
Pamene nyanja za Malombe ndi Lake Malawi azitsegulanso kuntchito za usodzi, asodzi ena akulira pomwe ena akumwetulira chifukwa kutsegulaku kwadza pamene mvula nayo ikugwa.
Asodzi omwe adacheza ndi Uchikumbe ku Mangochi ndi ku Liwonde ayankhula zosiyana pa kukhudzidwa kwawo ndi mvula yomwe ikugwayi.
Malinga ndi mmodzi mwa akadaulo pa zausodzi, Andrew Saukani, nyanja ya Malombe adaitseka ku usodzi pa 1 October ndipo adaitsegulira pa 31 December pomwe ya Malawi adaitseka pa 1 November ndi kuitsegulanso pa 31 December pomwe asodzi samayenera kugwiritsa ntchito maukonde ndi miyono.
Koma malingana ndi asodziwo, nthawi ya mvula nsomba siziwona bwinobwino zikakhala m’madzi chifukwa madzi amakhala atada.
Mmodzi mwa asodzi wopha nsomba pogwiritsa ntchito mbedza, Ibrahim Adam, wa ku Liwonde m’boma la Machinga wati: “Kuchuluka kwa nsomba zomwe ndimawedza ndi mbedza kwatsika. Nthawi ya mvula tikayika nyongolotsi kumbedza, nsomba siziona bwinobwino nyongolotsiyo kotero kumakhala kovuta kuti tigwire nsomba.”
Pomwe asodzi ogwiritsa ntchito mbedza akubuwula, asodzi omwe amagwiritsa ntchito mono akusimba lokoma chifukwa mvulayi ikuchititsa kuti iwo azipha nsomba zochulukirapo poyerekeza ndi poyamba.
Lameck Akim Sipindulo wa ku Namiyasi m’boma la Mangochi adati nsomba zomwe zimayenda m’chigulu sizivuta kugwidwa chifukwa siziona komwe zikupita.
“Madzi amakhala kuti ada kotero nsomba ziziona komwe zikupita ndipo zotsatira zake zimalowa m’mono zisakudziwa. Izi zikutichitira ubwino ife asodzi ogwirtsa ntchito mono poti tikupha nsomba zochuluka ndikupeza phindu lochulukanso,” adatero Sipindulo.
Saukani adati asodzi tsopano ali ndi ufulu opha nsomba chifukwa nyanjazi tsopano zatsegulidwa.
“Nyanjayi amaitseka kuti nsomba ziswane ndipo pano akhoza kugwira nsombazo,” adatero Saukani.
« Government releases K65m for cashgate probe, cases Mpemba, Chilwa girls’ hostels at window level »


text:
Kodi Baibulo Limati Mungasankhe Nokha Zochita Kapena Mulungu Analemberatu Tsogolo Lanu?
Yankho la m’Baibulo
Mulungu sanalemberetu tsogolo lathu, m’malomwake anatilemekeza potipatsa ufulu wosankha. Taonani zimene Baibulo limaphunzitsa pa nkhaniyi.
Mulungu analenga anthu m’chifaniziro chake. (Genesis 1:26) Nyama zimangoyendera nzeru zachibadwa koma ife anthu timafanana ndi Mlengi wathu chifukwa chakuti timatha kusonyeza makhalidwe monga chikondi ndi chilungamo. Mofanananso ndi Mlengi wathu, tili ndi ufulu wosankha.
Zimene timasankha zimakhudza tsogolo lathu. Baibulo limatilimbikitsa kuti ‘tisankhe moyo mwa kumvera mawu a Yehova Mulungu,’ kapena kuti tisankhe kumvera malamulo ake. (Deuteronomo 30:19, 20) Tikanakhala kuti tilibe ufulu wosankha, mawu amenewa akanakhala osamveka ndipo tikananena kuti Mulungu ndi wankhanza kwambiri potiuza zimenezi. M’malo motikakamiza kuchita zimene iye amanena, Mulungu amatichonderera mokoma mtima kuti: “Zingakhale bwino kwambiri mutamvera malamulo anga! Mukatero mtendere wanu udzakhala ngati mtsinje.”—Yesaya 48:18.
Mulungu sanalemberetu kuti zinthu zidzatiyendera bwino kapena ayi. Ngati tikufuna kuti zinthu zitiyendere bwino tiyenera kuchita khama. Paja Baibulo limati: “Chilichonse chimene dzanja lako lapeza kuti lichite, uchichite ndi mphamvu zako zonse.” (Mlaliki 9:10) Limanenanso kuti: “Zolinga za munthu wakhama zimam’pindulira.”—Miyambo 21:5.
Chifukwa cha mphatso ya ufulu wosankha imene Mulungu anatipatsa, timatha kumukonda ndi ‘mtima wathu wonse’ mwa kufuna kwathu.—Mateyu 22:37.
Kodi Mulungu amagwiritsa ntchito mphamvu zake pa zinthu zonse?
Baibulo limaphunzitsa kuti Mulungu ndi Wamphamvuyonse ndipo mphamvu zake ndi zopanda malire. (Yobu 37:23; Yesaya 40:26) Koma sikuti amagwiritsa ntchito mphamvu zakezo pa zinthu zonse. Mwachitsanzo, Baibulo limanena kuti Mulungu ‘anadziletsa’ pochita zinthu ndi Ababulo, omwe anali adani a anthu ake. (Yesaya 42:14) Masiku anonso, iye amadziletsa pochita zinthu ndi anthu amene amazuna anzawo pogwiritsa ntchito molakwika ufulu wawo wosankha. Koma sikuti adzangowalekerera mpaka kalekale.—Salimo 37:10, 11.


text:
Choti Choti Khushiyan , Live Choti Choti Khushiyan , Choti Choti Khushiyan Live, Choti Choti Khushiyan Episode 68 , Choti Choti Khushiyan Epi 68 , 3rd March 2014 Drama Choti Choti Khushiyan , 3rd Mar 2014 Dramas, 3rd Mar 2014 – Choti Choti Khushiyan – Geo Tv,Choti Choti Khushiyan Episode 68 by Geo Tv 3rd March 2014 in High Quality
Tune Parts
Dailymotion Full part
Choti Choti Khushiyan ,
3rd Mar 2014 Dramas,
Live Choti Choti Khushiyan ,
Choti Choti Khushiyan Live,
Choti Choti Khushiyan Epi 68 ,
Choti Choti Khushiyan Episode 68 ,
3rd Mar 2014 – Choti Choti Khushiyan – Geo Tv
3rd March 2014 Drama Choti Choti Khushiyan ,
,Choti Choti Khushiyan Episode 68 by Geo Tv 3rd March 2014 in High Quality


text:
Ngati Mwamuna ndi Mkazi Akukondana, Kodi Ndibwino Kuti Azikhalira Limodzi Asanakwatirane Motsatira Malamulo?
Yankho la m’Baibulo
Baibulo limanena mosapita m’mbali kuti “
Mulungu adzaweruza adama.” (Aheberi 13:4) Mawu achigiriki akuti por·nei′a amene anawamasulira kuti “dama” amatanthauzanso kugonana kwa anthu amene sanakwatirane. Choncho, Mulungu amaona kuti ndi tchimo ngati anthu amene sanakwatirane akukhalira limodzi, ngakhale kuti anthuwo akuona kuti adzakwatirana m’tsogolo.
Nanga bwanji ngati mwamuna ndi mkaziyo akukondana kwambiri? Mulungu amafunabe kuti anthu akwatirane asanayambe kugonana. Potilenga, Mulungu anatipatsa mphatso yoti tizitha kukondana. Ndipotu khalidwe lalikulu la Mulungu ndi chikondi. (1 Yohane 4:8) Choncho, Mulungu ali ndi chifukwa chomveka chimene amanenera kuti anthu okwatirana okha ndi amene ayenera kumagonana.


text:
Choti Choti Khushiyan Episode 95,Watch Choti Choti Khushiyan Episode 95 Online,Choti Choti Khushiyan 4 May 2014,choti choti khushiyan episode 95 Geo Tv,pakistani drama choti choti khushiyan episode 95,Choti Choti Khushiyan Episode 95 Promo,Choti Choti Khushiyan Episode 95 on GeoTv.
Dailymotion Full Video
TunePk Videos
Choti Choti Khushiyan Episode 95 Full.
Choti Choti Khushiyan Episode 95 5th May 2014.
Watch Choti Choti Khushiyan Episode 95.
Online Choti Choti Khushiyan Episode 95.
Choti Choti Khushiyan Episode 95 Full Geo Tv.


text:
-
Jun 15, 14 •
Nkhani • Written by :
Dyson Mthawanji •
No Comments
Tikati zisudzo, chomwe ambiri amadziwa n’chakuti osewera zisudzowo amakhala kutsogolo n’kumayesezera zochitika za moyo zomwe zimapangitsa omverawo kuseka chikhakhali. Nthawi zinanso owonerera...
-
Jun 15, 14 •
Nkhani • Written by :
Steven Pembamoyo •
No Comments
Ubwino wa sukulu si kumwa nzeru kokha kapena kuphunzira ntchito basi, wachenjera manja amapha mbalame ziwiri ndi mwala umodzi. Batondwe Msowoya ndi Margaret Nkhoma amaphunzira limodzi luso lokonza...
-
Jun 15, 14 •
Nkhani • Written by :
Dailes Banda •
No Comments
Apolisi a m’boma la Nkhata Bay adati anthu 12 adapezeka atamwalira m’madera angapo kutsatira mphepo ya mkuntho yomwe idaomba pa nyanja ya Malawi kumadera ena a m’boma la Nkhata Bay. Mneneri...
-
Jun 15, 14 •
Nkhani • Written by :
Dailes Banda •
No Comments
Mwana wa zaka 13 m’boma la Rumphi wadzipha podzimangirira bambo ake adamugulitsira fodya yemwe adakunkha yekha m’munda. Mwanayo ankachokera m’mudzi mwa Simoni, T/A Chikowi m’boma la Zomba....
-
Jun 14, 14 •
Chichewa • Written by :
Malawi News Agency •
No Comments
Nine more dead bodies of fishermen, who went missing on Lake Malawi in Nkhata Bay last weekend, were found on Wednesday raising the death toll to 12, police have said. The fishermen went missing...
-
Jun 14, 14 •
Masewero • Written by :
Bobby Kabango •
No Comments
Aganyu lero tadzuka ndi nkhope za kugwa kaamba kazovuta zomwe zidachitika Lamulungu lapita pomwe Nyerere zidasambitsidwa chokweza ndi Maule. Ako kadali kachinayi Nyerere kuphedwa m’masewero...
-
Jun 14, 14 •
Nkhani • Written by :
Dyson Mthawanji •
No Comments
Chipani cholamula cha DPP chagwirizana ndi zipani zotsutsa boma za MCP ndi PP kuti nkoyenera kutsata Gawo 65 la malamulo oyendetsera dziko lino limene limapereka mphamvu kwa sipikala kuchotsa phungu...
-
Jun 13, 14 •
Nkhani • Written by :
Steven Pembamoyo •
No Comments
Yemwe adali sipikala wa Nyumba ya Malamulo kwa zaka zisanu zapitazo, Henry Chimunthu Banda walangiza aphungu a Nyumba ya Malamulo kuti akasankhe sipikala ndi achiwiri ake amene akhalitsa...
-
Jun 13, 14 •
Career Of The Week, Nkhani • Written by :
Bobby Kabango •
No Comments
Kuli dzinthu chaka chino. Pali chiyembekezo kuti alimi ampunga akolola zochuluka kaamba ka njira yamakono yochulukitsira mpunga. Njirayi, yomwe ikutchedwa System of Rice Intensification (SRI),...
-
Jun 12, 14 •
Chichewa • Written by :
Sebastian Nyirenda •
No Comments
People in Nkhata Bay District have been encouraged to use female condoms as one way of fighting sexually transmitted infections and preventing unplanned pregnancies. The remarks were made on Tuesday...


text:
MFUNDO ZOTHANDIZA MABANJA | KULERA ANA
Phunzitsani Ana Anu Kuti Azigwiritsa Ntchito Intaneti Moyenera
VUTO LIMENE LIMAKHALAPO
Mumamva nkhani zonena kuti Intaneti ndi yoipa chifukwa anthu amaigwiritsa ntchito poopsezera anzawo, pofuna kupeza ana oti azigona nawo komanso pofuna kubera ena. Mumada nkhawa kwambiri ndi zimenezi ndipo m’pomveka, chifukwa mwana wanu amakonda kugwiritsa ntchito Intaneti ndipo amaoneka kuti sadziwa kuopsa koigwiritsa ntchito mosasamala.
Komatu dziwani kuti mungathe kuphunzitsa mwana wanu kuti azigwiritsa ntchito Intaneti moyenera. Koma choyamba, makolonu muyenera kudziwa zambiri zokhudza Intaneti.
ZIMENE MUYENERA KUDZIWA
Achinyamata angathe kulowa pa Intaneti pogwiritsa ntchito zipangizo za m’manja monga foni. Malangizo oti mwana azigwiritsa ntchito kompyuta pamalo oonekera adakali othandiza. Koma masiku ano kuli matabuleti komanso mafoni amakono. Mwana angathe kulowa pa Intaneti pogwiritsa ntchito zinthu zimenezi ndipo inuyo simungathe kudziwa zimene akuchita pa Intanetipo.
Achinyamata ena amathera nthawi yambiri ali pa Intaneti. Mtsikana wina wazaka 19 anati: “Ndimayatsa kompyuta n’cholinga chongoti ndiwerenge maimelo amene anthu anditumizira. Poyamba ndimaganiza kuti zimenezi zitenga mphindi 5 zokha. Koma kenako ndimayamba kuonera mafilimu mpaka maola angapo. Ndikuona kuti ndiyenera kumadziletsa.”
Achinyamata amalemba zinthu zilizonse pa Intaneti, ngakhale zachinsinsi. Anthu oipa angathe kugwiritsa ntchito zimene wachinyamata walemba komanso zithunzi zomwe waika pa Intaneti n’kudziwa zambiri zokhudza wachinyamatayo. Mwachitsanzo angadziwe kumene iye amakhala, kumene amaphunzira komanso nthawi imene anthu a kwawo sakhala pakhomo.
Achinyamata ena sadziwa kuopsa koika zinthu pa Intaneti. Munthu akaika zinthu pa Intaneti, zimakhala pompo kwa nthawi yaitali. Pakapita nthawi anthu ena amatha kupeza zomwe munthu analemba pa Intaneti komanso zithunzi zake. Mwachitsanzo, mabwana angafufuze mbiri ya munthu amene akufuna kumulemba ntchito ndipo akhoza kupeza zinthu zimenezi.
Komabe dziwani kuti, Intaneti payokha si yoipa. Koma imakhala yoipa ngati ikugwiritsidwa ntchito molakwika.
ZIMENE MUNGACHITE
M’phunzitseni mwana wanuyo kugwiritsa ntchito bwino nthawi. Wachinyamata ayenera kuphunzira kumachita kaye zinthu zofunika kwambiri ndipo zimenezi zidzamuthandiza akadzakula. Kucheza ndi anthu a m’banja lake, kulemba homuweki komanso kugwira ntchito zapakhomo ndi zinthu zofunika kuposa kusewera pa Intaneti. Ngati mukuona kuti mwana wanu akutha nthawi yambiri ali pa Intaneti, muikireni nthawi yoti azigwiritsa ntchito Intaneti ndipo nthawi imeneyo ikatha, azichokapo.—Lemba lothandiza: Afilipi 1:10.
M’phunzitseni mwana wanuyo kuti aziganiza kaye, asanaike zinthu pa Intaneti. Muthandizeni kuti azidzifunsa mafunso awa: Kodi zimene ndikufuna kulembazi zingakhumudwitse ena? Kodi chithunzichi chichititsa kuti anthu azindiona bwanji? Kodi makolo anga kapena anthu ena ataona zimene ndalembazi kapena chithunzi changachi, ndingachite manyazi? Kodi ataona zinthu zimenezi, angandiganizire zotani? Munthu wina atalemba zimenezi kapena kuika pa Intaneti zithunzi zoterezi, ineyo ndingamuone kuti ndi wotani?—Lemba lothandiza: Miyambo 10:23.
M’phunzitseni mwana wanuyo kuti aziyendera mfundo za m’Baibulo pa moyo wake. Simungathe kudziwa chilichonse chimene mwana wanu akuchita. Komanso udindo wanu monga kholo sikuuza mwana wanuyo chochita nthawi zonse. Udindo wanu n’kumuthandiza kuti azitha ‘kugwiritsa ntchito mphamvu zake za kuzindikira ndi kuphunzitsa mphamvuzo kusiyanitsa choyenera ndi chosayenera.’ (Aheberi 5:14) Choncho cholinga chanu chachikulu chizikhala kuphunzitsa mwana wanuyo kuti aziyendera mfundo za m’Baibulo, m’malo momangotsindika malamulo amene mukufuna kuti aziyendera komanso chilango chomwe mungamupatse. Kodi akufuna kuti anthu azimudziwa kuti ali ndi mbiri yotani? Cholinga chanu chikhale kumuthandiza kuti azisankha zinthu mwanzeru, kaya inuyo muli pompo kapena ayi.—Lemba lothandiza: Miyambo 3:21.
“Ana amadziwa zambiri zokhudza zipangizo zamakono koma makolo amadziwa zambiri zokhudza zochitika pa moyo”
Mofanana ndi kuyendetsa galimoto, kugwiritsa ntchito Intaneti kumafuna kuti munthu azisankha zinthu mwanzeru. Sikuti munthu amene amadziwa kugwiritsa ntchito zipangizo zamakono, ndiye kuti basi, angasankhe zinthu mwanzeru. Choncho makolonu muli ndi udindo waukulu wothandiza mwana wanu. N’chifukwa chake katswiri wina wodziwa za kugwiritsa ntchito bwino Intaneti, dzina lake, Parry Aftab, anati: “Ana amadziwa zambiri zokhudza zipangizo zamakono koma makolo amadziwa zambiri zokhudza zochitika pa moyo.”


text:
MARCH 20, 2014 | NKHANI ZA PADZIKO LONSE
A Mboni za Yehova Padziko Lonse Ayamba Kugwira Ntchito Yapadera Yoitanira Anthu Kumwambo Wokumbukira Imfa ya Khristu
NEW YORK—Loweruka pa, March 22, 2014, a Mboni za Yehova padziko lonse, anayamba ntchito yapadera yoitanira anthu kumwambo womwe a Mboniwo amauona kuti ndi wofunika kwambiri pachaka. Mwambowu umatchedwa kuti Chikumbutso cha imfa ya Khristu. Chaka chatha, anthu 19,241,252 anasonkhana pa mwambo wapaderawu. A Mboni za Yehova akukhulupirira kuti chaka chinonso anthu ambiri adzafika pa mwambo wa Chikumbutso umene udzachitike pa Lolemba April 14,dzuwa litalowa.
Bambo J. R. Brown, omwe ndi mneneri wa Mboni za Yehova kumalikulu awo ku New York anati: “Mosakaikira tikukhulupirira kuti omwe adzabwere ku mwambo wa Chikumbutso chaka chino, adzasangalala kwambiri. Zimenezi zikutilimbikitsa kuti tiitanire anthu ambiri kumwambo wapaderawu.”
Lankhulani ndi:
Kuchokera M’mayiko ena: J. R. Brown, Office of Public Information, tel. +1 718 560 5000


text:
N’chifukwa Chiyani Mulungu Sayankha Mapemphero Ena?
Yankho la m’Baibulo
Mulungu sayankha mapemphero ena. Taonani mfundo ziwiri zotsatirazi zimene zimachititsa kuti Mulungu asayankhe mapemphero a anthu ena.
1. Kupempha zinthu zosagwirizana ndi zimene Mulungu akufuna
Mulungu sayankha mapemphero osagwirizana ndi mfundo zake zimene zili m’Baibulo. (1 Yohane 5:14) Mwachitsanzo, Baibulo limanena kuti tiyenera kupewa mtima wadyera. Juga imalimbikitsa mtima wadyera. (1 Akorinto 6:9, 10) Choncho, Mulungu sangayankhe ngati mukupemphera kuti muwine pa mpikisano kapena juga. Mulungu samangochita chilichonse chimene munthu amafuna. Ndipotu tiyenera kuyamikira zimenezi. Izi zili choncho chifukwa bwenzi tikuopa kuti anthu ena angathe kumupempha ali ndi zolinga zoipa.—Yakobo 4:3.
2. Ngati amene akupempherayo samvera Mulungu mwadala
Mulungu samayankha mapemphero a anthu amene amachita zoipa mwadala. Mwachitsanzo, Mulungu anauza anthu amene ankati akumutumikira koma samumvera mwadala, kuti: “
Ngakhale mupereke mapemphero ambiri, ine sindimvetsera. Manja anu adzaza magazi amene mwakhetsa.” (Yesaya 1:15) Koma anthuwo akanasiya zoipa zomwe
ankachita n’kukonza ubwenzi wawo ndi Mulungu, iye akanayamba kumvetsera mapemphero awo.—Yesaya 1:18.